Instant državljanstva štete srpskoj košarci - Sport - Dnevni list Danas\nPočetna » Sport » Instant državljanstva štete srpskoj košarci\nZašto se stranim sportistima srpski pasoši dele šakom i kapom\n2Piše: Vlada Živanović 13. februara 2020. 15.00\nPoslednji u nizu primera je košarkaš Crvene zvezde Kevin Panter koji je postao rekorder pošto je za samo 40 dana provedenih u Srbiji dobio državljanstvo.\nPanter je državljanstvo Republike Srbije dobio samo dva dana pre početka finalnog turnira Kupa Radivoja Koraća, a razlog ne leži u nacionalnom već isključivo u klupskom interesu.\nAmerikanac za mesec dana u Srbiji nije izrazio želju da igra za „orlove“, niti je iko u Košarkaškom savezu Srbije do sada razmišljao o tome, mada to nije sprečilo državne organe da mu bez posebnog obrazloženja daju pasoš.\nPravi razlog leži u činjenici da Zvezda u timu ima više od četiri stranca, koliko sme da ih igra u nacionalnom kupu, pa je dobijanjem instant državljanstva izigrano pravilo koje ima za cilj da štiti i promoviše domaće košarkaše.\nDok su ranije političari osećali potrebu da lično uruče pasoše sportistima i izraze barem formalno želju da bi srećne dobitnike voleli da vide dresu Srbije (setimo se Ivice Dačića kada je srpskim državljanima proglašavao fudbalere Partizana i Crvene zvezde – Klea i Evandra), danas ni ministarstvo policije ni ministarstvo spoljnih poslova više ne osećaju ni potrebu da javnost makar formalno obaveste o razlozima zbog kojih je neko dobio instant državljanstvo.\nA dok se na društvenim mrežama navijači Crvene zvezde i Partizana prepucavaju ko je prvi počeo da naturalizuje strance i kroz čiji ih je tabor više prošlo, od Čarlsa DŽenkinsa i Dilana Enisa u crveno-belom do Markusa Pejdža i potencijalnog „Srbina“ Vilijama Mozlija u crno-belom, bivši košarkaš Milan Dozet upozorava da kolateralnu štetu trpi samo domaća košarka.\n– U čemu je poenta pravila o broju stranaca ako im se daje naše državljanstvo, Ili ne valja pravilo ili ne valja država. Poenta nije u tome ni ko je prvi počeo, Zvezda ili Partizan, već je suština da to pravilo s razlogom postoji i da isto tako s razlogom treba da se poštuje. Poenta je da se zaštite domaći igrači i da se razvijaju kako bi sutra igrali za reprezentaciju, a ne da sede na klupi . Ja uopšte neću da ulazim u polemiku ko i zašto daje srpske pasoše, već samo želim da kao bivši košarkaš, koji je zaljubljenik u sport koji mi je dao sve, upozorim na problem – priča Dozet za Danas.\nKošarkaš koji je 2004. godine sa Crvenom zvezdom osvojio Kup Koraća dodaje i to da će zbog ovakvog ponašanja klubova domaća reprezentacija u budućnosti imati problem.\n– Želja klubova je da imaju instant rezultat, a ne postoji strpljenje za razvoj svog igrača. Treneri na svim nivoima uveliko kukaju da nema kvalitetnih domaćih igrača ni za prvu srpsku ligu, a ovakve stvari samo dodatno odmažu. Znam kakav je sistem bio ranije i mislim da treba da mu se vratimo, a to je da se okrenemo treniranju i radu mlađih kategorija, ali da se posle tim igračima da šansa i u prvom timu. Stalno tražimo argumente zašto u klupskoj košarci nismo kompetentni sa domaćim igračima u evropskim kupovima, a uskoro ćemo isto pitanje postaviti i na reprezentativnom nivou. Doći ćemo do toga da nećemo imati kvalitetne igrače za nacionalni tim, a onda može biti kasno za popravni – ističe Dozet.\nZa bivšeg igrača Partizana Ratka Vardu, koji je prošle godine upozoravao i da je Markusu Pejdžu olako dat srpski pasoš, instant državljanstva služe samo interesu uskog kruga ljudi koji ne misle o interesu srpske košarke\n– Pogrešno je ovako raditi, ovako „ubijate“ našu decu. Ako je kvalitet lige loš, naravno da trebaju stranci, ali maksimalno dva ili tri, a ne osam, devet… Oni treba da vam poboljšaju ligu i poprave kvalitet domaćeg igrača. Ako je davanje pasoša državni interes onda ih delite kome stignete. Ali, koliko se razumem u košarku, za reprezentaciju može da igra samo jedan naturalizovani igrač. Trenutno ih ima mnogo više od jednog, a ni tog jednog nije tražila reprezentacija ili selektor, nego su ovo interesi nekih ljudi koje ne zanima ni domaća košarka ni domaća liga. Ne zanima ih da li će dati priliku nekom našem igraču da dobije šansu i potpiše ugovor, nego se ta privilegija daje strancu koji poseduje naš pasoš – naglašava Varda koji je sa Partizanom osvojio dva Kupa Jugoslavije.\nDruga strana medalje leži u priči Nade Vučić koja je za razliku od Kevina Pantera, iako ima srpsko poreklo, na državljanstvo Republike Srbije čekala celu deceniju.\nDeda joj je posle rezolucije Informbiroa (objavljene na Vidovdan 1948.) pobegao u Albaniju, što je bila praksa mnogih Srba koji nisu želeli da dožive sudbinu političkih zatvorenika na Golom otoku.\nIako se Nadin otac posle 1980. vratio u Srbiju, gde je ona i rođena, pravo na državljanstvo je stekla tek pošto se udala za srpskog državljanina pre deset godina.\n– Prvo sam 2010. morala da apliciram za boravak, koji je stalno produžavan, a tek sam 2016, kada sam bila trudna s drugim detetom, stekla pravo da tražim i državljanstvo, koje sam na kraju dobila pre nekoliko meseci. Uredno sam prošla sve policijske provere dok sam se usput borila sa papirologijom. Da vam ne pričam koliko je sati potrošeno na prikupljanje dokumenata i koliko je zbog toga morao da trpi moj posao… Posebna je priča što sam na papirologiju za sve to vreme potrošila oko 1.000 evra, možda i više. Kada se samo prisetim da je čuveni Timoti DŽon Bajford, uz čije smo „Neven“ i „Poletarac“ svi odrasli, čekao na naše državljanstvo čak 33 godine, onda samo mogu da kažem da sam dobro prošla – zaključuje uz osmeh Nada Vučić.\nSve je počelo sa Kleom\nPrvi srpski pasoš za stranca koji je izazvao buru u javnosti dobio je 2010. godine fudbaler Partizana Kleverson Gabrijel Kordova Kleo. Tadašnji ministar policije Ivica Dačić ekspresno je reagovao kako bi utišao kritike Crvene zvezde, pa je pasoš dat i Evandru Goebelu. Praksa je u godinama koje su usledile ostala ista uprkos promeni vlasti, a nepisano je pravilo da večiti rivali moraju da budu izjednačeni po broju naturalizovanih igrača.\nKad je pasoš u nacionalnom interesu\nPredsednik Turske Redžep Tajip Erdogan predao je pre nekoliko dana pasoš te zemlje američkom košarkašu u dresu Efesa Šejnu Larkinu. Erdogan je izjavio da je Larkinu dato državljanstvo u interesu Turske, pošto je pristao da igra za reprezentaciju te zemlje. U Srbiji su nažalost retki primeri da se nekome daje pasoš zato što će braniti boje reprezentacije. Među retke pozitivne primere ubraja se gruzijski rvač Mihail Kadžaja koji je srpsko državljanstvo dobio tiho i bez pompe, a od koga se očekuje da će našoj zemlji doneti medalju na Olimpijskim igrama u Tokiju.\nKevin Panter, Košarka, Košarkaši, Košarkaški klub Crvena zvezda, Košarkaški klub Partizan, Košarkaški savez Srbije, kss, Kup Radivoja Koraća, Srpsko državljanstvo\nKrka kao „nagazna mina“\n13. februara 2020. u 18.51\nOcigledna nejednakost gradjana. Na desetine stranaca, supruznika nasih drzavljana, godinama ceka srpski pasos. A sto se sportista tice, “uvoz” pocesto vec isluzenih kosarkasa, samo nanosi stetu nasim mladim sportistima. Uzalud godine priprema, oni ne mogu ni da “primirisu” nasim najpoznatijim timovima.\n13. februara 2020. u 20.57\nZa početak bi trebalo bar u kupu(košarka, fudbal, …) propisati da mogu da igraju samo igrači kojima je prvi pasoš koji su dobili srpski čime bi kup postao mnogo zanimljiviji jer bi šansu da osvoje kup imali i finansijski slabiji klubovi


Završna konvencija OO Evropske zelene partije Bogatić\n17.06.2020 Završna konvencija OO Evropske zelene partije Bogatić\nU velikoj sali SO Bogatić večeras je održana skupština OO Evropske zelene partije i završna predizborna konvencija. Na ovom skupu predstavljeni su kandidati za odbornike u lokalnom parlamentu, a pored brojnih članova i simpatizera stranke OO u Bogatiću ovom skupu prisustvovali su i gosti iz gradskih odbora u Sremskoj Mitrovici i Šapcu, na čelu sa predsednikom Evropske zelene partije, doktorom Dejanom Pavlovićem.\n„Puno mi je srce kada vidim da ovu izbornu listu čine mladi ljudi, za koje znam da su stručni i sa razlogom se nalaze na mestima kandidata za odbornike. Smatram da svi treba da negujemo znanje, stručnost i zainteresovanost za temu kojom se bavimo. Osnovni problemi sa kojima se suočavamo vezani su za pitanje rešavanja problema zaštite i uređenja životne sredine, kao i unapređenje i zaštita zdravlja ljudi. Stalno nailazimo na nezainteresovanost, nestručnost i neznanje i nažalost ono što opterećuje celokupan sistem upravljanja u ovoj zemlji, korumpiranost. Ono što u značajnoj meri opterećuje stanje u životnoj sredini u našoj zemlji jeste i prisustvo brojnih interesa koji su zapravo interesi krupnog kapitala i koji se suprotstavljaju onome za šta se mi zalažemo. Borba protiv toga je izuzetno važna, a ispostavilo se da je to zapravo borba za funkcionisanje pravne države. Mi moramo da učinimo da stručni i pošteni ljudi dođu na sve pozicije i da na njima sprovode isključivo stvari od značaja za opštu dobrobit, pre svega zaštitu životne sredine i zdravlja ljudi. Moj osećaj je da ljudi koji čine odbor u Bogatiću zaista jesu jedan reprezentativan uzorak kada je ovaj kraj u pitanju i da će oni doprineti da se stanje ovde značajno popravi. Aleksandar Firaunović je neko ko se zaista dokazao kroz sve ove godine i sa ovom ekipom koja se ovde okupila verujem da će uspeti da napravi promenu. Ostaje nam da posle ovih izbora nastavimo snaženje Evropske zelene partije, da osluškujemo potrebe građana i da budemo u poziciji da rešavamo probleme koji su nagomilani“, rekao je Dejan Pavlović.\nPotpredsednik Opštinskog odbora Evropske zelene partije i kandidat za odbornike, Vladimir Ristić, naveo je da su Zeleni grupa ljudi koji se politikom bave na jedan drugačiji način.\n„Jedan od svakodnevnih problema u celoj zemlji, ali i na teritoriji naše opštine, jesu divlje deponije. Veliki problem predstavlja nepropisno odložen animalni otpad, nebezbedno bačeni životinjski ostaci opasni su po ljudsko zdravlje, ali i životnu sredinu, jer mogu da postanu izvor zaraze. Stoga ćemo se mi zalagati da svako selo ima adekvatno odnošenje komunalnog otpada. Nedavno je iznet podatak da u Srbiji ima više od 4.500 divljih deponija, u većini slučajeva one se nalaze na obalama reka i jezera. Najveća žarišta u našoj opštini su Klenje i Badovinci, pa smatramo da je to jedan od najvećih problema sa kojima ćemo se u narednom periodu ozbiljno uhvatiti u koštac“, dodao je Vladimir Ristić.\nSkupu se obratila i predsednica foruma za organsku proizvodnju, Katarina Tovilović, koja je takođe jedan od kandidata za odbornika u Skupštini Opštine Bogatić.\n„Organska poljoprivreda je sistem proizvodnje koji održava zdravlje zemljišta, ekosistema i ljudi. Naš plan je da što više poljoprivrednika u Mačvi spozna i primenjuje baš ovaj vid proizvodnje, a mi ćemo se truditi da ih povežemo sa agencijom koja će ih savetovati, kako bi dobili što kvalitetniji i zdraviji organski sertifikovan proizvod. Proizvođačima će biti omogućen siguran plasman na domaće i strano tržište, a isto tako ćemo se maksimalno zalagati da lokalne samouprave uvide značaj organske proizvodnje, kako bismo obezbedili subvencije našim proizvođačima. Želimo bogatog i jakog seljaka, koji može pristojno da živi od svog truda i rada“, izložila je u svom obraćanju Katarina Tovilović.\nZeleni samostalno izlaze na ove lokalne izbore, naveo je nosilac liste, Aleksandar Firaunović, jer žele da politiku kakva je do sada vođena u Bogatiću promene i da u odborničke klupe unesu neke bolje reči i bolja dela kako bi došli do rešavanja dugogodišnjih ekoloških problema.\n„Ovom prilikom šaljemo svim građanima opštine Bogatić jednu poruku koja glasi „Volim te-Ne molim te“. Obraćamo se svim biračima, kako onima koji nas podržavaju, tako i onim drugima, da dobro razmisle kome će dati svoj glas, jer niko ne zaslužuje svoj glas blanko. Voleli bismo da dobro procene jesmo li mi ta prava grupa koja može da doprinese boljem razvoju ovog kraja. Zeleni Bogatića pažljivo biraju reči i svoj program, jer svaka stranka može samo jednom da opravda ili ne opravda poverenje svojih građana. Nama je Bogatić na prvom mestu, a ne radna mesta i lažna obećanja. Spremni smo kao kolektiv, ali i kao pojedinci, da prihvatimo odgovornost i ovom prilikom pozivam sve građane da nas podrže na narednim lokalnim izborima, zaokruže broj četiri i glasaju za listu Aleksandar Firaunović – Evropska zelena partija“, izjavio je Aleksandar Firaunović.\nVi ste posetilac br: 18 667 141


OPŠTINI LAJKOVAC 132 HILJADE EURA - LAJKOVAC NA DLANU\nNov 22, 2016 Snežana Bilić\nU Klubu narodnih poslanika u Beogradu,danas su uručeni ugovori predstavnicima 53 jedinice lokalnih samouprava za realizaciju 899 stambenih rešenja namenjenih izegličkim porodicama iz Bosne i Hercegovine i Hrvatske, koje do sada nisu trajno zbrinute. Stambena rešnja su dodeljena u okviru proširenog projekta RSP. Na ovaj način izbegličkim porodicama biće kupljeno ukupno567 seoskih kuća (svaka vrednosti 11 000 eura u dinarskoj protivrednosti) i dodeljeno 332 paketa građevinskog materijala za završetak već započetih objekata ( vrednost jednog paketa 9 000 eura).\nOpština Lajkovac je jedna od lokalnih samouprava kojoj su dodeljena sredstva za potrebe stambenog zbrinjavanja izbeglih lica.\nUgovorom koji je potpisan u Klubu poslanika, opštini Lajkovac je obezbeđeno 132.000 evra za kupovinu 12 seoskih kuća sa okućnicom. Ovaj događaj ima izuzetan značaj za opštinu Lajkovac, koja se trudi da na najbolji način upravlja migracionim tokovima na svojoj terotoriji.\nAndrija Živković, predsednik opštine Lajkovac, nakon čina uručenja ugovora , vidno zadovoljan, naglasio je da će biti nastavljene aktivnosti u tom smeru i podvukao je da je ova lokalna samouprava i do sada imala dobre rezultate na tom planu.\nUručenju ugovora danas u Beogradu prisustvovao je i Živorad Šušnjarević, poverenik za izbeglice i migracije u Opštini Lajkovac, koji je rekao da je ovo poseban, radostan događaj za ovu osetljivu kategoriju lica koja će konačno trajno rešiti svoje stambeno pitanje.\nU ime Komesarijata za koordinaciju procesa trajne integracije izbeglica Vlade Republike Srbije, skup u Beogradu otvorio je Veljko Odalović, generalni sekretar u Ministarstvu spoljnih poslova RS.\nPrisutnima su se obratili i Vladimir Cucić, komesar za izbeglice i migracije, Goran Kvrgić direktor jedinice za upravljanje projektom, kao i Željko Ožegović, državni sekretar u Ministarstvu državne uprave i lokalne samouprave.\nUručivanju ugovora gradonačelnicima i predsednicima opština prisustvovali su brojni gosti, predstavnici ambasada i zemalja donatora, kao i predstavnici grada Beograda, UNCHR-a i OEBS-a.\nPOZORIŠNA PREDSTAVA “LEPOTICA LINEJNA”


Nastavljamo regionalnu saradnju — Centar Modernih Veština\nCentar Modernih VeštinaSocijaldemokratijaNastavljamo regionalnu saradnju\nU saradnji sa partnerskim organizacijama iz Crne Gore, Severne Makedonije i Bosne i Hercegovine, Centar modernih veština nastavlja uspešan regionalni projekat “Kreiranje regionalnih javnih politika”.\nphoto: Lazar Tabandželić\nNove inicijative o uspostavljanju bliže saradnje Makedonije, Albanije i Srbije, kao i preporuke iz strategije Evropske komisije za pridruživanje zemalja Zapadnog Balkana EU o neophodnoj boljoj saradnji među zemljama regiona daju važnost ovom regionalnom projektu. Zajedno sa našim partnerskim organizacijama i sestrinskim socijaldemokratskim strankama nastavljamo saradnju nudeći zajednički odgovor na izazove sa kojima se naše zemlje susreću na putu ka Evropskoj Uniji.\nTokom dva dana pripremnog sastanka, predstavnice i predstavnici Foruma lijeve inicijative iz Sarajeva, Fondacije za progresivne politike iz Podgorice, Progres instituta iz Severne Makedonije, Centra modernih veština iz Srbije, kao i članovi i članice Socijaldemokratskog saveza Makedonije, Socijaldemokratske stranke Bosne i Hercegovine, Socijaldemokratske stranke Crne Gore i Demokratske stranke iz Srbije radili su na planiranju projektnih aktivnosti, formirali novi koordinacioni tim i dogovorili principe interne i eksterne komunikacije na projektu.\nU pitanju nastavak prošlogodišnjeg projekta koji se fokusira na implementaciju usvojenih politika i razmenu iskustva i dobrih primera.nastavljamo da radimo na temi demografije, počpulacione politike i borbe protiv odlaska mladih. Čitav region se suočava sa visokom prosečnom satrošću.\nPolitike rodne ravnopravnosti nisu dovoljno zastupljene. Svi ovi veliki problemi ne smeju da se “lome” preko leđa žena. Populaciona politika je pre svega važno razvojno pitanje, neodvojivo od kvaliteta svakodnevnog života žena i muškaraca i predstavlja važan deo vizije kakvo društvo želimo. Kroz ovaj projekat će predstavnici organizacija iz ove četiri zemlje pokušati da daju zajednički socijaldemokratski odgovor na ovaj veliki problem sa kojim se i Evropa suočava.\nOvaj projekat treba dodatno da učvrsti već postojeće veze između socijaldemokratskih stranaka i partnerskih organizacija u našem region. On treba da pruži osnovu za buduću saradnju i razmenu iskustava. Verujemo da zajednički rad osnažiti socijaldemokratsku ideju i viziju otvorenog društva zadovoljnih ljudi.\nPodršku projektu je dao i predsednik Demokratske stranke Zoran Lutovac. On je u razgovoru sa učesnicama i učesnicama ukazao na probleme stabilokratije u Srbiji i borbu Demokratske stranke za fer i poštene izborne uslove.\nProjekat je podržan je kroz fondove Westminster fondacije iz Velike Britanije sa ciljem podizanja vidljivosti zajedničkog socijaldemokratskog odgovora na aktuelna pitanja u zemljama regiona, kao i jačanje pomirenja i međusobne saradnje.


Podrška u izjednačavanju mogućnosti djece i omladine sa smetnjama u razvoju – JAVNA USTANOVA CENTAR ZA SOCIJALNI RAD DOBOJ\nPravo na podršku u izjednačavanju mogućnosti djece i omladine sa smetnjama u razvoju ostvaruje se u vidu naknada za: troškove smještaja i troškove gradskog, odnosno međugradskog prevoza u visini iznosa cijene mjesečne karte.\nDjeci i omladini upućenoj na obrazovanje van mjesta prebivališta, osim troškova priznaju se troškovi prevoza do mjesta prebivališta jednom mjesečno u visini stvarnih troškova najniže cijene karte javnog saobraćaja.\nPrvostepena stručna komisija za procjenu potreba i usmjeravanje djece i omladine sa smetnjama u razvoju koja radi pri Centru, imenovana Rješenjem Gradonačelnika, upućuje lice sa smetnjama u razvoju na osposobljavanje za rad (smještaj u ustanovu). Pravilnikom o procjeni potreba i usmjeravanju djece i omladine sa smetnjama u razvoju donesenim od strane Ministra zdravlja i socijalne zaštite Republike Srpske propisan je sastav komisije. Ustanove za smještaj djece i omladine sa smetnjama u razvoju nalaze se van područja grada Doboj. Troškovi smještaja po jednom licu mjesečno iznose 650 – 725 KM i propisani su Rješenjem Ministra zdravlja i socijalne zašttite Republike Srpske. Isti su promjenjivi obzirom na činjenicu da se Rješenje o cijenama smještaja donosi svake godine u januaru. Na ove iznose dodaju se troškovi za lične potrebe, čiji je procenat utvrđen zakonom (5% od cijene smještaja u ustanovu). Ovo pravo uređeno je Zakonom o socijalnoj zaštiti, Pravilnikom o učešću srodnika u troškovima izdržavanja, smještaja u ustanovu i zbrinjavanja u hraniteljsku porodicu i Pravilnikom o procjeni potreba i usmjeravanju djece i omladine sa smetnjama u razvoju.


Fond za humanitarno pravo i grupa nevladinih organizacija traže da se povuče iz procedure Nacrt zakona o pravima boraca, vojnih invalida, civilnih invalida rata i članova njihovih porodica za koji smatraju da bez bilo kakve podrške države ostavlja većinu civilnih žrtava. Među isključenim kategorijama su porodice nestalih i žrtve seksualnog nasilja.\nPrema procenama Fonda za humanitarno pravo najmanje 15.000 osoba ostaje van domašaja zakona,odnosno bez bilo kakve podrške države, a među njima su porodice nestalih, žrtve seksualnog nasilja, žrtve koje pate od psihičkih posledica i fizičkih povreda koje su manje od 50% telesnog oštećenja, kao i stradali od strane pripadnika oružanih snaga Srbije ili na teritoriji drugih država.\nSandra Orlović, direktorka Fonda za humanitarno pravo kaže da je najsporniji aspekt predloženog Nacrta zakona o pravima boraca, vojnih invalida, civilnih invalida rata i članova njihovih porodica što u potpunosti preuzima pravni režim koji je snazi, a koji je već u nekoliko navrata kritikovan od međunarodnih tela za zaštitu ljudskih prava. Ona navodi i da je Evropska komisija u poslednjem izveštaju o napretku Srbije ukazala da postojeći sistem nije adekvatan.\n„Jedan od vrlo važnih standarda ustanovljenih pred evropskim sudom za ljudska prava jeste da države mogu da propisuju ili ne propisuju određene socijalne mere zaštite u zavisnosti od sopstvene odluke ili procene. Međutim, ono što države nikako ne smeju jeste da kada propisuju te socijalne mere, što je slučaj sa ovim Nacrtom zakona ili trenutno važećim Zakonom o civilnim žrtvama rata, da se žrtve ne smeju diskriminisati. Dakle, ne možete jednu kategoriju žrtava smatrati civilnom žrtvom rata na osnovu nekakvih iracionalnih uslova, a druge žrtve, poput recimo, porodica nestalih ili žrtava seksualnog zlostavljanja koje su globalno prepoznate kao žrtve, izostaviti iz nekon potpuno nepoznatog razloga“, kaže za RSE Sandra Orlović.\nKao jedan od primera Fond za humanitarno pravo navodi slučajeve Štrpci i Sjeverin.\n“Jedini razlog zbog čega porodice otetih i ubijenih u ovim zločinima danas nisu priznate kao članovi porodice civilne žrtve jeste taj što je mesto njihove otmice van teritorije Srbije”, kaže se u primedbama upućenim predlagaču - Ministarstvu za rad, zapošljavanje, boračka i socijalna pitanja jer odredbe Nacrta zakona “nisu usklađene sa opštepoznatom činjenicom, prihvaćenom u brojnim i sudskim i političkim dokumentima, da su sukobi u bivšoj Jugoslaviji imali snažan regionalni karakter koji se ogledao i u činjenici da su žrtve iz jedne države preživele nasilje u drugoj.”\nPrimedbe Fonda, koje su podržale i Koalicija protiv diskriminacije i Koalicija za pristup pravdi, odnose se i na to što Nacrt zakona “zadržava i rešenje iz sada važećeg Zakona da su porodice civilnih žrtava rata samo one porodice čiji je član ubijen ili poginuo, ali ne i nestao, te da ne prepoznaje ni kategoriju žrtava seksualnog nasilja.\nStaša Zajović iz Žena u crnom, nevladine organizacije koja zahteva reparaciju za žrtve seksualnog zločina, smatra da su civilne vrednosti daleko od interesovanja sadašnjih vlasti.\n“Ovakva vrsta zakonskih predloga samo potvrđuje militaristički i nacionalistički karakter sadašnjih zakonodavnih vlasti. Oni su neosetljivi na civilne žrtve rata, isključuju ne samo žene žrtve seksualnih zločina, isključuju takođe nestale, isključuju one koji su drugačije pripadnosti i tako dalje. Ima jedna druga stvar sa antimilitarističkog stanovišta koja nas posebno zabrinjava, zapravo pokazuje jednu kranju okrutnost i krajnji militaristički karakter sadašnjih vlasti a to je da oni koji su bili silom odvedeni u ratove kao topovsko meso za imperijalne ciljeve sprske politike srpskog režima, to su oni koji su prisilno mobilisani, nisu čak ni uzeti u obzir”, navodi Zajović.\nRigidno definisanje pojma civilnih žrtava rata, isključivanje nekih od najranjivijih kategorija žrtava rata (porodice nestalih i žrtve seksualnog zlostavljanja) i davanje daleko povoljnijeg statusa vojnim invalidima i porodicama palih boraca, samo su neki od ilustrativnih primera dubokog nerazumevanja ili prostog neprihvatanja civilizacijskih tekovina i obavezujućih normi u oblasti zaštite žrtava kršenja ljudskih prava, navodi FHP.\nSandra Orlović iz Fonda za humanitarno pravo kaže i da je degutantno stavljati u jedan zakon i vojne i civilne žrtve rata.\n“Kao što je rekao jedan predstavnik udruženja civilnih žrtava rata, ti ljudi su u velikom broju, naravno ne svi, odlazili na ratište, dobijali neke dnevnice, odlazili iz nekih patriotskih pobuda i tako dalje, i to stavljati u isti zakon sa ljudima koji su zaista nevino stradali i bili izloženi stravičnom nasilju, progonu predstavlja jedan nivo nedopuštenosti ovog pristupa ministarstva,“ smatra Orlović.\nKako je javna rasprava o ovom Nacrtu zakona okončana pre tri dana očekuje se da se o dobijenim primedbama oglasi radna grupa koja je radila na sastavljanju ovog akta.


Mesečni horoskop za Blizance: Jako veliki uspeh na poslovnom planu!\nOd 6. do 18. aprila Venera će sa Marsom praviti dobre aspekte na astrološko polje finansija Blizanaca\nVeć 1. aprila Blizanci će dobiti nalet kreativnosti tako da će svi oni koji se bave poslovima u vezi sa estetikom, uživanjem ali i poslovima vezanim za decu, imati puno uspeha do 5. aprila, dok retrogradni Merkur iz vašeg astrološkog polja druženja i prijateljstva može pomutiti neke poslovne saradnje i planove.\nOd 6. do 18. aprila Venera će sa Marsom praviti dobre aspekte na njihovo astrološko polje finansija. Blizanci tada mogu dogovoriti neke tajne poslove ili postići jako veliki uspeh u svemu što je u vezi sa ulaganjem, kreditom, pozajmicom i finansijama.\nTakođe, u ovom periodu Blizanci će vraćati neki dugove ili izmiriti sve obaveze koji su imali. Ovaj period bi trebalo da iskoriste da budu što disciplinovaniji sa novcem, pa čak i da pokrenu neke mere štednje. Oko 24. aprila, kada Venera pređe u njihov znak, osećaće se mnogo bolje i neopterećeno, pa će i novac sam dolaziti. Najbolja zarada biće od trgovine i poslova u vezi sa komunikacijom i transportom, ali i preko onlajn poslova.\nU periodu od 5. do 18. aprila Venera iz vašeg polja tajni i Mars iz astrološkog polja strasti praviće aspekte tako da se mnogi Blizanci mogu naći u nebranom grožđu između dve vatre, ali i jednog Strelca, Blizanca ili Vage. Ovo su sudbinski aspekti i ukoliko budu rizikovali i prepustili se emocijama, mogu uživati u velikoj ljubavi. Krajem aprila, tačnije posle 24. Venera prelazi u vaš znak Blizanaca, pa ćete se osećati mnogo poletnije, lepše i lepršavije.\nMesečni horoskop za april 2018Mesečni horoskop za aprilApril 2018.HoroskopBlizanciMesečni horoskop Blizanci


Srbija je u vrhu liste zemalja sa najvećim brojem obolelih od hroničnih bolesti kao što su dijabetes, bolesti srca i maligna oboljenja. Čak 40 odsto naše dece je predgojazno i gojazno, 70 odsto nedovoljno fizički aktivno i gotovo svako drugo dete ima neku vrstu deformiteta u razvoju, govore podaci nekoliko istraživanja domaćih stručnjaka objavljenih u vrhunskim svetskim naučnim časopisima u prethodnih par godina. Nažalost, gojaznost je počela da pogađa i najmlađe naraštaje pa je broj gojaznih u porastu već kod dece uzrasta od 7 do 9 godina što je objavljeno ove godine u izveštaju Svetske zdravstvene organizacije za našu zemlju.\nIndeks telesne mase predstavlja odnos težine i visine i za žene, idealna razmera je u rasponu od 19.1 do 25.8, a za muškarce od 20.7 – 26.4. U našoj zemlji indeks telesne mase veći od 30 ima 18,2 odsto ljudi, a kod čak 36,2 odsto stanovništva Srbije, ovaj pokazatelj uhranjenosti kreće se između 25 i 30. U ovim statistikama kriju se uzroci brojnih oboljenja i fizičkih deformiteta posebno izraženih kod dece. Uzroci ovakve statistike su brojni, ali na prvom mestu su neadekvatna ishrana i nedovoljna fizička aktivnost.


NATO trupe na granici Kosova i Makedonije, 12. jun 1999.\nKada je NATO pre deset godina, 12. juna 1999. godine, ušao na Kosovo počela je realizacija volje naroda za slobodu i nezavisnost, ocenjuju politički lideri. S druge strane, kosovski Srbi ističu da njihovi problemi nisu rešeni završetkom konflikta. Čelnici institucija Kosova ocenjuju da je ulaskom NATO snaga i okončanjem konflikta Kosovo postalo slobodna i nezavisna država.\nLideri dodaju da je NATO potreban Kosovu i posle nezavisnosti, što je u funkciji stabilnosti regiona i težnjama ka članstvu u Severno-atlantskoj alijansi.\nDanas na Kosovu ne mislimo na više na konflikte to ostaje samo teško sećanje. Ovo Kosovo je krenulo putem perspektive i razvoja.\nPredsednik Kosova Fatmir Sejdiu kaže da su od 12. juna 1999. godine konflikt i egzodus samo sećanje i istorija.\n“Danas na Kosovu ne mislimo na više na konflikte to ostaje samo teško sećanje. Ovo Kosovo je krenulo putem perspektive i razvoja. To je proces rada i zalaganja za dobro upravljanje i saradnju sa partnerima”, kaže Sejdiu.\nHašim Tači i Fatmir Sejdiu\nSa ulaskom NATO snaga počela je sloboda za Kosovo, izjavio je premijer Hašim Tači ističući da pored proslave 10-ogodišnjice završetka konflikta, Kosovo obeležava i godišnjicu stupanja na snagu Ustava.\nVazdušni udari NATO-a započeti 24. marta 1999. okončani su 10. juna iste godine, usvajanjem Rezolucije 1244 Saveta bezbednosti UN, a dan ranije, predstavnici Vojske Jugoslavije i NATO potpisali su u Kumanovu Vojno-tehnički sporazum, koji je označio početak povlačenje srpskih snaga i ulazak međunarodnih vojnih trupa. Na Kosovu se 12. jun slavi kao Dan oslobođenja.\n“Ovo je veoma važna godišnjica za Kosovo, jer je NATO ušao da bi uklonio Srbiju i podržao narod Kosova u težnji za slobodom. Taj ulazak predstavlja početak slobode i demokratske tranzicije”, kaže Tači.\nI potpredsednik opozicione Alijanse za budućnost Kosova Ahmet Isufi kaže da je Kosovo u desetogodišnjem periodu postiglo izuzetan napredak.\n“Dolazak NATO snaga je rezultat svih napora i žrtava rata koji se vodio za slobodu”, kaže Isufi.\nRešavanje problema u odnosima Srba i Albanaca\nPredstavnici Srba na Kosovu ocenjuju da ni deset godina posle završetka konflikta problemi na Kosovu nisu rešeni. Ranđel Nojkić, predsednik SPO-a za Kosovo, kaže da su preduslovi za normalizaciju života razmatranje uzroka i posledica sukoba. Nojkić ističe kako je činjenica da je Slobodan Milošević vodio nepravednu i štetnu politiku na prostoru bivše Jugoslavije, ali dodaje da ni međunarodna zajednica nije donela mir.\nProblem Kosova i problem Srba na ovim prostorima će se rešavati još dugo godina dok god se ne budu iskristalisali uzroci i posledice i posle deset godina nema potpune slobode.\nOno što predstoji Kosovu, prema oceni Nojkića, jeste rešavanje problema u odnosima Albanaca i Srba, te svakodnevnih životnih pitanja.\n“Problem Kosova i problem Srba na ovim prostorima će se rešavati još dugo godina dok god se ne budu iskristalisali uzroci i posledice i posle deset godina nema potpune slobode, ona jeste u smislu da se danas slobodnije kreće, ali šta je sa imovinom, povratkom, ekonomskom i socijalnom kartom, to je daleko od normalne. Tako da problem Srba i Albanaca trajaće još dugo”, rekao je Nojkić.


Ustavni sud BiH prihvatio dvije apelacije Milorada Dodika - zahumlje\nUstavni sud BiH prihvatio dvije apelacije Milorada Dodika\nUstavni sud BiH usvojio je dvije apelacije predsjednika RS Milorada Dodika koje je podnio protiv odluka redovnih sudova nakon što su odbili njegov zahtjev za naknadu štete od Federalne televizije.\nTužio ih je zbog štete koju je pretrpio usljed kleveta iznesenih na njegov račun u serijalu emisija magazina “60 minuta”.\nRegistrar Ustavnog suda BiH Zvonko Mijan kaže da je Dodik podnio tri apelacije u vezi sa ciklusom emisija magazina “60 minuta”.\n– U svim tim predmetima riječ je o kleveti i šteti koju je Dodik pretrpio zbog klevete u odnosu na izražavanje u emisijama magazina “60 minuta”. Jedna apelacija je odbijena, a riječ je o presudi u vezi sa tužbom za klevetu koja se tiče emisije od 3. decembra 2007. godine – kaže Mijan.\nDodao je da je odbačeno više apelacija “Željeznica RS” koje se tiču sporova sa radnicima u redovnim sudovima zbog prava iz radnog odnosa, kao što su isplata regresa i korišćenje godišnjih odmora.\nSudije su kao neosnovanu odbile i apelaciju ratnog ministra policije RBiH Alije Delimustafića, podnesenu protiv rješenja Vrhovnog suda FBiH kojim mu je određen pritvor.\n– Odbijena je kao neosnovana i apelacija optužene za ratne zločine Elfete Veseli, koja je podnesena protiv rješenja Suda BiH, a takođe se odnosi na sudsko rješenje o pritvoru – izjavio je Mijan.\nUstavni sud BiH je usvojio apelaciju “Kompanije Dušanić” iz Prnjavora podnesenu zbog dužine trajanja izvršnog postupka u Osnovnom sudu u Banjaluci. Banjalučkom Osnovnom sudu je naloženo da preduzme mjere iz svoje nadležnosti radi okončanja tog postupka.\nTagged: ApelacijaDodikUstavni sud BiH\nCjenovnik usluga u Akva parku “Grad Sunca”


Obustava saobraćaja zbog sportske manifestacije "Reli Trofej Kraljevica" - Glas Zaječara\nHome Društvo Servisne informacije Obustava saobraćaja zbog sportske manifestacije „Reli Trofej Kraljevica“\nNadležni obaveštavaju da će doći do obustave saobraćaja na deonici Lenovac, Leskovac, zbog održavanja sportske manifestacije „Reli Trofej Kraljevica“.\nPrivremeno se obustavlja saobraćaj za sve vrste vozila dana 15.08.2020. godine i dana 16.08.2020. godine u vremenu od 08,00 časova do 20,00 časova, na delu lokalnog puta, deonica od naseljenog mesta Lenovac – raskrsnica za Leskovac – pored Grliškog jezera do raskrsnice sa državnim putem Zaječar – Lenovac, radi\norganizovanja sportske manifestacije pod nazivom „Reli Trofej Kraljevica – Zaječar 2020“.\nU veme dok traje privremena obustava, saobraćaj će se usmeriti okolnim putevima i ulicama , što će biti obeleženo saobraćajnim znacima, saopštavaju nadležni.\nreli trofej kraljevica\nPrethodni tekstU Zaječaru sunčano i toplo: popodne mogući pljuskovi sa grmljavinom\nNaredni tekstPrijavi problem: Opet smeće na više lokacija oko Grliškog jezera


Zaharova poručila zapadu: "Uzalud se trudite, Severni tok će biti pušten"\nGasovod "Severni tok 2" će uskoro biti pušten, više ništa neće ugroziti završetak tog projekta budući da je sve u skladu sa međunarodnim normama i odgovara svim kriterijuma ekologije, izjavila je portparolka Ministarstva inostranih poslova Rusije Marija Zaharova.\n- Uprkos pokušajima da se politizuje ceo projekat i osujeti njegova realizacija, što je u interesu Zapada, a pre svega SAD, gasovod će uskoro biti pušten - rekla je ona na brifingu u Moskvi, preneo je Sputnjik.\nZaharova je ocenila da i, pored toga što je projekat u skladu sa svim normama međunarodnog prava, gasovod ispunjava sve kriterijume "zelene klimatske karte" EU.\n- Ma koliko čudne bile odluke koje EU donosi i to pod pritiskom SAD, kao što je to bio slučaj nakon nedavnih američko-nemačkih pregovora, one nikako više ne mogu da promene objektivnu realnost da će projekat biti završen - naglasila je Zaharova.\nZaharova je takođe rekla i da Rusija pitanje tranzita gasa nikada nije koristila kao oružje i nema nameru da to čini ubuduće.\nKako je rekla, Rusija se zalaže za depolitizaciju energetske saradnje.\n- Nikada nismo imali nameru da obustavljamo pošiljke gasa Ukrajini ili kroz Ukrajinu. Sve što činimo je isključivo komercijalne prirode - dodala je ona.


Уместо на Зелену пијацу у куповину на електронску пијацу – Grad Užice\nUsled novonastale situacije, od 30. marta 2020. godine, privremeno je prestala sa radom Zelena pijaca Lipa. Nakon poziva iz Regionalne privredne komore Užice određeni broj proizvođača, koji je imao zakupljene tezge na užičkoj pijaci, izrazio je spremnost da svoje proizvode dostavlja na kućne adrese, a sve u dogovoru sa kupcima.\nZamenik gradonačelnika Užica Ivan Stanisavljević istakao je da je ideja grada i Regionalne privredne komore da se povežu proizvođači i kupci i na taj način omogući proizvođačima da plasiraju svoje proizvode u vremenu kada Zelena pijaca ne radi.\n„Cilj nam je da zakupci tezgi u našem gradu dobiju mogućnost da svoje proizvode na neki način plasiraju. Na sajtu grada Užica izdvojili smo pet kategorija proizvoda: mlečni prizvodi, voće i povrće, rasad, suhomesnati proizvodi i ostala roba. Obaveza proizvođača je da robu dostavi na tražene adrese uz poštovanje mera protiv širenja virusa. Do sada je prijavljeno oko 50 proizvođača, ali se nadamo da će taj broj biti veći.“\nPrilikom potencijalne kupovine preko elektronske pijace biće poštovane sve mere koje je propisala Vlada Republike Srbije i struka protiv sprečavanja širenja korona virusa.


Najuspješnijim klubom u BiH u 2015. godini proglašen je Ženski odbojkaški klub Bimal - Jedinstvo iz Brčkog, aktuelni prvak i osvajač Kupa BiH, dosadašnji devetostruki šampion i sedmostruki pobjednik nacionalnog kup takmičenja. Za najuspješniju reprezentaciju izabrana je košarkaška reprezentacija BiH do 16 godina, evropski prvak i osvajač prve timske omladinske zlatne medalje za BiH na olimpijskim takmičenjima - EYOF Tbilisi 2015.\nSpecijalna nagrada Međunarodnog olimpijskog komiteta (MOK) ove godine dodijeljena je ministru civilnih poslova u Vijeću ministara Adilu Osmanoviću. Priznanje za dugogodišnji doprinos u razvoju sporta uručeno je profesoru dr. Safetu Kapi, dok je za promociju sporta nagrada pripala alpinističkoj ekspediciji "Akunkagua", osvajaču najvišeg vrha Južne Amerike sa visinom 6.962 metra.\nNagrada za medijsku promociju olimpijskih vrijednosti, odnosno za novinarski rad na promociji olimpijskih vrijednosti i kontinuirano praćenje vrhunskog sporta, sportista i sportskih projekata pripala je Bakiru Tiri, uredniku sporta u balkanskom servisu Anadolu Agency.


Makronova taktika za odnose sa Rusijom - Izazov\nMakronova taktika za odnose sa Rusijom\nRadio-televizija Srbije 13. februara 2020. 15:01\nU tekstu portala navode se reči kojima je Emanuel Makron objasnio Poljacima osnovu svoje političke strategije u odnosu prema Moskvi – "Nisam naivan, ali situacija nalaže politički dijalog s Rusijom".\nNekoliko dana nakon toga, navodi se u tekstu, u redovnom godišnjem pregledu nuklearne strategije, francuski predsednik je rekao da u neposrednom susedstvu EU postoje sile "koje posjeduju oružje za masovno uništenje" i izrazio uverenje da u je u Evropi moguće izgraditi arhitekturu stabilnosti, mira i poverenja samo uz razgovor sa Rusijom.\n"To ne znači popuštati Rusiji, zaboraviti šta je učinila ili šta čini, nego zahtevati deeskalaciju", zaključio je Makron.\nPretnje za Evropsku uniju\nU tekstu na portal euractiv.jutarnji.hr pod naslovom "Carevo novo odelo" ističe se da je Rusija, realno, velika sila samo po svojoj geografskoj veličini, prirodnim resurusima koji s time dolaze, po svojoj istoriji i mestu stalne članice Saveta bezbednosti UN s pravom veta, kao i po nekoliko hiljada nuklearnih bojevih glava.\nDodaje se i da postoje i dve vrlo ozbiljne pretnje kojih EU mora biti svesna.\n"Prvo je to što Rusija pripada grupi država s demografskim problemom, a drugo činjenica da nuklearna sila Rusija ima ekonomiju snage Španije i teškom mukom drži glavu iznad vode dok je sankcije vuku prema dnu", navodi se u tekstu portala euractiv.jutarnji.hr.\nU slučaju prve pretnje, precizira se, sve je više informacija da se Kinezi naseljavaju preko granice, u Rusiju, a kako se navodi, prema nekim podacima, za koju godinu mogli bi postati druga etnička grupa po brojnosti, što bi moglo izazvati ozbiljne društvene i političke posledice.\nDodaje se da u slučaju druge pretnje, postoji zaštitni mehanizam u obliku državnog fonda u iznosu od nešto više od 400 milijardi dolara, ali da je dugoročno Rusija je na tom planu najranjivija jer se struktura njene privrede ne menja već 30 godina.\nOčekivani uspeh Evropskog zelenog plana, koji je kao imperativ postavila prva "geopolitička" Evropska komisija pod vođstvom Ursule fon der Lajen, postepeno bi trebalo da minimalizuje ruski izvoz nafte i gasa i oduzme najmanje trećinu sadašnjih prihoda Moskvi.


Društvo i ekonomija: EU opredelila 3 miliona evra za projekat podrške malim biznisima u Srbiji - BalkaniYUm.TV '); } //]]>\nEU opredelila 3 miliona evra za projekat podrške malim biznisima u Srbiji\nProgram Evropske unije za lokalni razvoj, EU PRO Plus, koji se sprovodi u saradnji sa Ministarstvom za evropske integracije, objavio je javni poziv za dodelu bespovratnih sredstava preduzetnicima, mikro i malim preduzećima registrovanim u jednoj od 99 lokalnih samouprava uključenih u program.\nEvropska unija će sa ukupno tri miliona evra, kroz nabavku opreme i uvođenje usluga, podržati preduzeća koja su registrovana između 1. januara 2016. i 31. decembra 2020. godine, a bave se proizvodnjom ili pružanjem usluga koje obuhvataju IT, arhitektonske i inženjerske delatnosti, zdravstvenu i socijalnu zaštitu, usluge vezane za turizam, održavanje i popravke, saopšteno je danas iz programa EU Pro Plus.\n"U saradnji sa EU, kontinuirano radimo na ekonomskom razvoju i smanjivanju regionalnih nejednakosti u zemlji, a mala i srednja preduzeća su kičma razvoja srpske ekonomije", rekla je ministar za evropske integracije Jadranka Joksimović.\nKako je dodala, ova konkretna podrška EU doprineće unapređenju proizvodnje i tržišnog potencijala preduzeća, otvaranju novih radnih mesta, kao i većoj otpornosti od negativnog uticaja pandemije, ali i aktuelne geoekonomske krize.\nŠef Delegacije Evropske unije u Srbiji Emanuele Žiofre rekao je da EU na ovaj način pruža podršku razvoju i konkurentnosti sektora mikro i malih preduzeća koji predstavlja osnov zdrave i održive ekonomije i direktno doprinosi otvaranju novih radnih mesta.\n"Kao i do sada podržaćemo dobre poslovne ideje kako bi srpska privreda bila spremna za evropsko tržište", rekao je ambasador.\nOd ukupnog budžeta, dva miliona evra su namenjena za podršku proizvodnim preduzećima, a milion evra će biti utrošeno za pomoć onim malim biznisima koje se bave uslužnim delatnostima.\nVisina podrške po pojedinačnom projektu za preduzeća registrovana za proizvodnu delatnost iznosi od 10.000 do 40.000 evra, a za preduzeća registrovana za pružanje usluga od 10.000 do 30.000 evra.\nU oba slučaja obavezno je minimalno sufinasiranje od 20 posto vrednosti projekta odnosno 15 posto za preduzeća iz opština koje su u četvrtoj kategoriji razvijenosti.\nMenadžerka EU PRO Plus programa Olivera Kostić kaže da su, kako bi pozitivan uticaj na lokalne zajednice bio još veći, u okviru pojedinačnih projekata preduzetnici i preduzeća, u obavezi da osmisle i sprovedu društveno-odgovorne aktivnosti i tako pruže podršku svojim sugrađanima, ranjivim grupama, deci, sportskim klubovima, ili doprinesu zaštiti životne sredine.\nPoziv je otvoren do 30. juna ove godine, a više informacija o uslovima poziva, kriterijumima za izbor korisnika, načinu konkurisanja, kao i dokumentacija za prijavljivanje dostupne su na internet stranici EU PRO Plus Programa.


Južna Republika – Unuk ustaskog generala Tomislava Sertica, koci Kineske INVESTICIJE\nBlic: Željko Sertić koči investiciju iz Kine od 1,15 milijardi evra\nDve kineske kompanije mogle bi zbog sporosti Ministarstva privrede da odustanu od ulaganja od čak 1,15 milijardi evra u Rudnik Kovin, saznaje “Blic”.\nReč je o energetsko-rudarskim gigantima “China Huadian” i “Tianin Dredging””, koji već dva meseca čekaju da se srpska strana odobrovolji i potpiše memorandum o strateškom partnerstvu koji podrazumeva ulaganje u podvodnu eksploataciju uglja i izgradnju elektrane od 700 megavata.\nIzvor “Blica” iz Vlade Srbije tvrdi da su se zbog toga Kinezi žalili i kabinetu premijera, jer smatraju da postoji opstrukcija za njihovu investiciju.\n– Naloženo je kabinetu ministra Željka Sertića da nađe rešenje jer je reč o ozbiljnoj investiciji kojom bi se rešio problem gašenja ovog preduzeća u restrukturiranju. Reč je o ulaganju u postojeći rudnik, čiji je vek još šest godina, i novom nalazištu čije su rezerve dovoljne za 20 godina eksploatacije – kaže naš izvor.\n– Agencija za privatizaciju predložila je da se završi prenos kapitala privrednog društva na Republiku Srbiju, čime bi država obezbedila vlasništvo u novostvorenoj kompaniji. Sve ovo zasad je mrtvo slovo na papiru zbog sporosti ljudi u Sertićevom kabinetu, koji ne mogu da usaglase nadležnosti pokrajinskih i republičkih organa, pa je formirana i radna grupa da raščivija slučaj. Kinezi sumnjaju da se radi o korupciji, pa su nam dali rok da se do kraja novembra izjasnimo o ponudi. U suprotnom, otići će iz ovog posla – tvrdi naš sagovornik.\nMinistar Sertić nije želeo da govori o ovom slučaju, ali su nam iz Ministarstva privrede saopštili da nisu oni krivi za sporost u realizaciji i lopticu prebacili u dvorište Ministarstva energetike.\n– Pregovori sa kompanijom “China Huadian Hong Kong” oko strateškog partnerstva sa Rudnikom Kovin su u toku i u nadležnosti su Ministarstva energetike. Razmatraju se pitanja rezervi i, ako stav Ministarstva energetike bude pozitivan, moguće je izvršiti prenos kapitala privrednog društva na Republiku Srbiju, u cilju realizacije investicije – kažu u Sertićevom ministarstvu.\n– Rudne rezerve su u nadležnosti pokrajine i oni bi uskoro trebalo da ih overe za Kovin – kaže za “Blic” ministar energetike Aleksandar Antić.\n– Samo od prihoda od PDV iz prodaje struje država bi godišnje dobila 50 miliona evra, od rudne rente pet miliona, a izgradnjom termoelektrane bi se zaposlilo i 700 ljudi – kaže za „Blic“ Nenad Šponja, predsednik Odbora direktora rudnika.\nVlada Vojvodine: Pitajte Sertića\n– Mi ne odlučujemo o privatizaciji rudnika već Ministarstvo privrede, i njih treba pitati zašto nisu definisali model, a ne nas. Naša nadležnost je oko overe rudnih rezervi i Komisija za overu rezervi će o dorađenom elaboratu odlučivati 16. novembra – kaže za “Blic” Nenad Stanković, pokrajinski sekretar za energetiku.\nBy |novembar 10th, 2015|Categories: "VOĐIN KRIMINALNI KLAN"||Komentari su isključeni na Unuk ustaskog generala Tomislava Sertica, koci Kineske INVESTICIJE


Radio M – Hit Radio › BOGAT PROGRAM NA MEĐUNARODNOM RENEXPO® BIH SAJMU\nBOGAT PROGRAM NA MEĐUNARODNOM RENEXPO® BIH SAJMU\nDanas i sutra posjetite Sajam energije, voda i zaštite okoliša, RENEXPO® BIH.\nU kongresnom centru hotela Hills, u Sarajevu, otvoren je 5. po redu medjunarodni sajam i konferencije, RENEXPO® BIH.\nSajam je okupio 80 izlagača iz 20 inostranih zemalja i očekuje se preko 1500 posetioca i 800 učesnika konferencija.\nSvečano otvaranje sajma obeležila je Promocija energetske strategije kao i panel ‘Ulaganje u zelenu energiju BiH’.\nSvečanoj ceremoniji otvaranja prisustvovale su mnogobrojne zvanice, među kojima su reči dobrodošlice uputili g. Amir Softić, pomoćnik ministra vanjske trgovine i ekonomskih odnosa Bosne i Hercegovine, g. Gordan Milinić, agencija za strana ulaganja u BiH- FIPA i g. Josip Polić, predstavnik EBRD banke.\nKonferencija hidroenergije na RENEXPO® plastformi obeležila je prvi dan sajma sa rekordnom posećenosti. 97 učesnika imalo je priliku čuti prezentacije predstavnika iz UNESCO- IHE, Ministarstva poljoprivrede, šumarstva i vodoprivrede Republike Srpke, Elektroprivrede BiH i drugih.\nU toku je konferencija ‘Upravljanje otpadom u BiH’, a sutra Vas očekuju ‘Održivo upravljanje vodama u BiH’, ‘Fotonapon i sorana energija u BiH’, ‘Energija iz biomase u BiH’, tribina o drživom transportu kaoi radionica ‘Efikasnost vodne infrastrukture’.\nOrganizator poziva sve zainteresovane da posete sajam danas i sutra i budu u toku sa najnovijim informacijama vezano za oblast obnovljivih izvora energije, posete štandove izlagača i održe sastanak,ili pak prisustvuju stručnim konferencijama.\nUlaz na sajam je besplatan je uz obaveznu registraciju koja se može izvršiti i na samom ulasku na sajam.


Grad Zenica i BBI banka potpisali ugovor za podršku privrednicima iz Zenice\nGrad Zenica u saradnji sa BBI bankom i ove godine omogućio je privrednim subjektima koji posluju na području grada Zenica korištenje povoljne finansijske linije, kao jedne od mjera za podršku lokalnoj privredi.\nTim povodom gradonačelnik Zenice Fuad Kasumović i član Uprave BBI banke Emir Čehajić potpisali su Ugovor o poslovnoj saradnji.\nU skladu sa obavezama iz ovog ugovora BBI banka će zeničkim privrednicima staviti na raspolaganje sredstva u iznosu od 15.050.000,00 KM, dok je Grad Zenica za subvenciju dijela profitne marže osigurao sredstva u iznosu od 100.000,00 KM.\nKorisnici sredstava mogu biti obrti, mikro, mala i srednja preduzeća sa sjedištem na području Grada Zenice.\nNamjena sredstava je za obrtna sredstva, trajna obrtna sredstva, opremu i investicije.\n"Realizacijom ove mjere omogućavamo privrednicima da u BBI banci dobiju finansiranja po povoljnim uslovima. Grad Zenica je obezbijedio subvencioniranje dijela profitne marže. Riječ je o konkretnoj podršci našim privrednicima. Stoga bih iskoristio priliku da pozovem privrednike da iskoriste ponuđenu pogodnost i prijave se na javni poziv za dodjelu finansijskih sredstava" rekao je gradonačelnik Zenice Fuad Kasumović.\nMinimalni uslovi za isplatu subvencije su namjensko korištenje sredstava, uredno izmirivanje svih poreskih obaveza i dospjelih obaveza po finansiranjima sa najdužim rokom kašnjena do 30 dana ukoliko isto ne ugrožava interese BBI banke i Grada Zenica.


Fakultet savremenih umetnosti darovao dva polukoncertna klavira Domu kulture i Muzičkoj školi - Medija centar\nFakultet savremenih umetnosti iz Beograda poklonio je dva polukoncertna klavira Domu kulture „Gračanica“ i Muzičkoj školi „Stevan Mokranjac“ iz Prištine sa sedištem u Gračanici.\n„U obavezi smo da deci, profesorima i publici pomažemo, kao što je prirodno da umetnički fakultet aktivno učestvuje u njihovom razvoju. Mi sarađujemo sa velikim brojem institucija jer i naši studenti koji završavaju glumu, slikarstvo, dizajn, komunikacije jesu, i biće, deo kulturnih institucija. Кosovo i Metohija se pojavljuje kao posebno mesto, jer je svako kulturno pregalaštvo, na tom prostoru sada, podvig i zahteva poseban tretman i uvažavanje“, rekao je Filipović.\n„Ja Кosovo, kao Кosovac ne vidim kao socijalnu enklavu, već kao vrhunski vitalni potencijal u svakom pogledu, jer znamo da će Кosovo spasiti naš odnos prema tradiciji, duhovnosti i državnosti. Fakultet savremenih umetnosti i Dom kulture ’Gračanica’ rade, prepoznaju i podržavaju takve ideje i stavove“, smatra Filipović.\nDirektor Doma kulture „Gračanica“ Živojin Rakočević je zahvalio na velikom daru koji je nedostajao centralnom Кosovu.\n„Svako je dužan svom zavičaju, govorio je Andrić. Ipak, mi znamo da se samo retki odužuju zavičaju i da je među tim posebnim ljudima Saša Filipović. Umetnost, a posebno muzika su savršena sloboda kojoj smo svi dužni“, rekao je Rakočević.\nProfesor i direktor Muzičke škole „Stevan Mokranjac“ iz Gračanice Andrija Jović je kazao da je polukoncertni klavir koji su dobili stigao u prave ruke gde će nastaviti da „živi“.\n„Naša škola ima izuzetno talentovane učenike koji su do sada ostvarivali značajne rezultate na domaćim i međunarodnim takmičenjima. Od Fakulteta savremenih umetnosti iz Beograda dobili smo instrument koji će dodatno poboljšati uslove našim nastavnicima i učenicima, kako bi mogli da se spremaju za nove nastupe i ostvarenja“, rekao je on.


STEČAJ: Živinoprodukt šesti put na prodaji\nFabrika Živinoproduk iz Vranjske Banje pokušaće šesti put da pronađe novog vlasnika, pošto je stečajni upravnik oglasio novu prodaju tog preduzeća kao pravnog lica neposrednom pogodbom uz prikupljanje pisanih ponuda.\nNovom vlasniku, nakon preuzimanja pravnog lica, pripašće klanica živine, fabrika stočne hrane, farma, udeo od 100% u privrednom društvu Hibrofarm u stečaju, zemljište, kao i potraživanja, avansi, oprema, vozila, inventar i zalihe.\nImovina je procenjena na oko 589,8 miliona dinara i nije minimalno prihvatljiva, niti na bilo koji drugi način obavezujuća ili opredeljujuća za ponuđača prilikom određivanja visine ponude.\nProcenjena vrednost sada je niža u odnosu na prethodni pokušaj ponude, kada je iznosila oko 606,7 miliona dinara, a, kako je za eKapiju objasnio Srđan Stamenković, asistent stečajnog upravnika, iznos je niži zbog promene kursa evra.\nPrema njegovim rečima, u prethodim pokušajima prodaje niko nije dostavljao ponudu, iako je pre javnog poziva bilo zainteresovanih.\nPonude se dostavljaju kancelariji stečajnog upravnika 9. februara 2018. do 12 časova, a njihovo javno otvaranje obaviće se 15 minuta po isteku tog roka.\nInače, Živinoprodukt je u stečaju od 2011. godine, a novog vlasnika pokušava da pronađe od 2013.


Na forumu u Tirani predstavljene preporuke za samit u Trstu - European Western Balkans\nNa forumu u Tirani predstavljene preporuke za samit u Trstu\nAutor EWB 28. 04. 2017. 03. 05. 2017.\nForum civilnog društva u Tirani; Foto: CSF Tirana\nTIRANA – U Tirani se završio trodnevni Forum civilnog društva Zapadnog Balkana, a tom prilikom su predstavljene ključne preporuke organizacija civilnog durstva za samit lidera Zapadnog Balkana u Trstu, koji će se održati u julu u okviru Berlinskog procesa.\nPreporuke podeljene u četiri grupe – saradnja mladih na Zapadnom Balkanu, vladavina zakona i borba protiv korupcije, poslovno okruženje i inovacioni potencijal, kao i bilateralna pitanja, predstavio je na konferenciji za novinare u Tirani član Savetodavne grupe Balkan u Evropi (BiEPAG) i profesor na Univerzitetu u Gracu Florijan Biber.\nGovoreći o bilateralnim pitanjima, Biber, koji predaje istoriju i politiku jugoistočne Evrope u Centru za studije jugoistočne Evrope, rekao je da su se učesnici foruma saglasili da bi zemlje Zapadnog Balkana trebalo da potvrde svoju posvećenost nastavku zajedničke saradnje u duhu Bečke deklaracije, da se udrže od zloupotrebe nerešenih bilateralnih pitanja u procesu pristupanja EU, i ponove svoj poziv susednim zemljama članicama EU da se pridruže toj posvećenosti na samitu u Trstu.\nU preporukama se navodi da bi zemlje Zapadnog Balkana tebalo da intenziviraju napore u rešavanju bilateralnih pitanja, a pozivaju Evropsku službu za spoljne poslove i članice EU, naročito one koje učestvuju u Berlinskom procesu, da povećaju pragmatično učešće u rešvanju bilateralnih pitanja među zemljama u regionu.\nKada je u pitanju saradnja mladih, preporuke se odnose na unapređenje mobilnosti, edukaciju i zaposlenost, istraživanja i rad Regionalne kancelarije za saradnju mladih, objavio je European Western Balkans.\nKada je reč o vladavini zakona, predstavnici organizacija civilnog durštva i drugi učesnici foruma zalažu se za intenziviranje komunikacije EU sa tim organizacijama dodajući da bi vlade trebalo da se okupe i objave informacije koristeći tačne, pouzdane i pristupačne podatke.\nNavode i da bi trebalo ojačati regionalnu saradnju u razmeni podataka u određenim segmentima borbe protiuv korupcije.\nKada je reč o poslovnom okruženju i inovacijama, organizacije civilnog društva predlažu uspostavljanje socijalne ekonomske agende za zemlje Zapadnog Balkana, koja bi trebalo da bude izrađena po uzoru na inicijativu socijalnog preduzetništva u EU.\nOni preporučuju i negovanje udruženja profesionalaca, kao i malih i srednjih preduzeća dajući im, između ostalog, glas u kreiranju politika.\nUčesnici foruma u Tirani, koji je deo samita Zapadnog Balkana, ranije su održali četiri panel diskuse na teme koje su obađene u preporukama.\nNa forumu su se okupile organizacije civilnog društva iz Albanije, Srbije, Crne Gore, Makedonije, BiH i Kosova i donosioce odluka iz regiona i EU.\nBerlinski procesBiEPAGFlorijan BiberForum civilnog društva Zapadnog BalkanaTiranaZapadni Balkan\nBritanija i posle Bregzita podržava Zapadni Balkan u EU\nEWB 10. 01. 2018. 11. 01. 2018.


B92: Sve više banaka sa virtualnim asistentima - Saga - New Frontier Group\nLarisa Zdravković, intervju za B92\nIntervju Larise Zdravković za B92\nSve više banaka sa virtualnim asistentima: Rast izvoza IT usluga biće baziran na AI\nPreuzeto sa sajta b92.net (LINK)\nPosmatrajući bankarstvo u svetu i predviđanja koja su naša bliska budućnost, s pravom se poredimo i krećemo da razmatramo ponudu i naročito iskustva sa domaćim ponuđačima bankarskih usluga.\nDa li naši virtuelni asistenti (ako ih naša banka ima) mogu glasovno da komuniciraju? Da li podizanje novca na bankomatima može da se obavi i bez kartice, već samo uz aplikaciju? Koliko naše tržište vapi za P2P plaćanjem? Da li vi imate prvu misao da kaskamo mnogo? Nismo u pravu – nije toliko strašno.\nNeke banke nude čisto kozmetička rešenja, dok druge ozbiljno olakšavaju komunikaciju i bivaju neizbežna podrška u svim sferama života. Da li vaša banka nudi ono što vama treba i personalizuje ponudu, ili ste samo deo veće grupe sa sličnim potrebama? Pitali smo predstavnika IT kompanije o inovacijama koje prave razliku na tržištu.\n„Čak 92% svetske populacije ima i koristi pametni telefon svakodnevno, a 80% veoma intenzivno koristi mobilne aplikacije. Između ostalih, neke od njih su i iz oblasti finansija i bankarstva. Klijent današnjice želi da ima banku u „svom džepu“, da plaćanja, ali i neke složenije transakcije obavlja gde god da se nalazi, na brz i ekonomičan način. Shodno tome, banke moraju da ponude usluge koje klijentima omogućavaju nezavisnost i fleksibilnost kako bi se zadovoljila njihova osnovna potreba za slobodom. Ovo naročito važi za „Milenijalce“ koji cene upravo slobodu, ali i mogućnost prilagođavanja aplikacija njihovim individualnim navikama. Kompaniji NF Innova, članici New Frontier Group, koja je usko specijalizovana za bankarske inovacije, ovakvi pokazatelji su konstantno na radaru za unapređenje proizvoda. Iako lideri u elektronskom bankarstvu, Innova svakodnevno unapređuje postojeće modele elektronskog bankarstva u mnogim bankama na domaćem i inostranom tržištu “, dodaje Larisa Zdravković ispred kompanije Saga New Frontier Group.\nIntegracija postojećih bankarskih mobilnih aplikacija sa veštačkom inteligencijom stvara potpuno novo okruženje u kome je bankarstvo otvoreno i fleksibilno. Uvođenjem glasovnih komandi gde korisnik jednostavnim glasovnom komandom virtuelnom asistentu dobija mogućnost da izvrši plaćanje računa, transfer novca, obavlja menjačke poslove, pa čak i podnese zahtev za kredit iz korena menja način na koji funkcionišu banke, ali i sami klijenti. Tehnološki limit za dalji razvoj praktično ne postoji. On zavisi od toga koliko će banke biti spremne da se otvore, kada je reč o podeli podataka i da se povežu sa drugim industrijama u cilju ponude još šireg opsega usluga kojima će klijenti moći da pristupe putem svojih mobilnih uređaja.\n„Virtuelni asistent Raiffeisen banke, REA, na čijoj implementaciji smo radili, najbolji je primer uspešne primene veštačke inteligencije u bankarstvu. Ostvarivši preko pola miliona konverzacija za prvih šest meseci od implementacije, REA pokazuje spremnost srpskog tržišta, a tu mislim na krajnje korisnike, da u potpunosti primenjuje globalne tehnološke trendove. Saga NFG je jedna od vodećih tehnoloških kompanija u implementaciji veštačke inteligencije, a pre svega chtatbotova, u gotovo svim domaćim bankarskim sistemima, a daljom globalizacijom plasiranja rešenja baziranih na primeni veštačke inteligencije znatno ćemo uticati na dalji rast izvoza IT usluga“, zaključuje Zdravković.


Zajednica Opština Crne Gore » 2013 » November\nObuka „Evropske integracije i lokalna samouprava“\nUprava za kadrove je u saradnji sa Zajednicom opština, organizovala seminar na temu „Evropske integracije i lokalna samouprava“. Obuke su održane 11.11.2013.godine u Bijelom Polju za opštine sjevernog regiona, 14.11.2013.godine u Budvi za opštine južnog regiona i 28.11.2013.godine u Podgorici za opštine centralnog regiona.\nObuka obuhvata upoznavanje polaznika sa samim pojmom EU, zatim diskusiju o procesu pridruživanja i pristupanja Crne Gore EU, o strukturnim i kohezionim fondovima EU, podršci koju EU pruža kandidatima za članstvo (Instrument za pretpristupnu podršku – IPA), sa naročitim akcentom na dosadašnje učešće opština u projektima koje finansira IPA – preko prve i druge komponente kao i mogućnostima koje će nova IPA II u narednom periodu pružati opštinama za dodatno finansiranje razvojnih projekata.\nPredstojeće konferencije Instituta Svjetske banke: Dijalog medju gradovima na temu urbane revizije i “Gradovi bez korupcije – Gradovi koji imaju budućnost”\nDijalog medju gradovima na temu urbane revizije će biti održan od 11. do 13. decembra u Skoplju, Makedonija. U okviru ovog događaja će se oragnizovati praktična obuka na temu urbane revizije, samoprocjena gradskih usluga i infrastrukture koja opštinama pruža podatke i osnovne informacije o svim aspektima urbanog razvoja (stanovništvo, zauzetost zemljišta, opštinska imovina, infrastruktura, i program inventara usluga) u odnosu na trenutnu situaciju i željenu situaciju u opštini.\nKomisija za razvoj lokalne samouprave, na sjednici održanoj 20.novembra 2013. godine u Podgorici razmatrala je više zakonskih predloga koji se tiču lokalne samouprave.\nNajviše pažnje Komisija je posvetila razmatranju Nacrta zakona o izmjenama i dopunama Zakona o lokalnoj samoupravi. Članovi Komisije jednoglasno su ocijenili da se tekst dostavljenog Nacrta zakona u bitnom razlikuje od onog koji je bio predmet javne rasprave, posebno uvažavajući obim i karakter naknadnih izmjena inoviranog zakonskog teksta. Ocijenjeno je da su neophodno dodatno definisanje rješenja koja se tiču sistemskih pitanja, razvoja ljudskih resursa i mjesne samouprave.\nPrezentacija „Jačanje kapaciteta u oblasti upravljanja ljudskim resursima u javnoj upravi“\nUprava za kadrove je, u saradnji sa NICO (Organizacija za međunarodnu Saradnju Sjeverne Irske) u okviru zajedničkog projekta, organizovala u Podgorici 6.novembra prezentaciju na temu „Jačanje kapaciteta u oblasti upravljanja ljudskim resursima u javnoj upravi“. Prezentacija je prije svega bila namijenjena službenicima za ljudske resurse u cilju podsticanja i snaženja njihovih kapaciteta. Nova zakonska regulativa […]


Tanjug 19. septembra 2018. 20:05\nSALCBURG – Britanska premijerka Tereza Mej izrazila je danas uverenje da će njena zemlja sa EU, uz dobru volju i odlučnost, moći da postigne dogovor o Bregzitu koji odgovara obema stranama, a istovremeno je poručila da njena vlada nikada neće prihvatiti ideju o ponovnom referendumu.\n„Britanski narod je glasao za izlazak iz Evropske unije i mi ćemo izaći 29. marta 2019.“, naglasila je britanska premijerka u obraćanju na početku neformalnog samita lidera EU u Salcburgu, prenosi Rojters.\nOna je napomenula da je za uspešan završetak pregovora sa EU o izlasku Britanije potrebno „da EU promeni svoj stav, kao što je to učinila Britanija“.\n„To je jedini verodostojan plan o kome se može pregovarati, koji ne podrazumeva tvrdu granicu u Severnoj Irskoj, a poštuje ishod glasanja britanskog naroda“, rekla je ona.\n„Međutim, ne možemo da prihvatimo da Severna Irska bude zapravo odsečena od carinske teritorije Ujedinjenog Kraljevstva“, poručila je Mej, dodajući da bi kontrole, kakve god da su, značile osporavanje britanskog ustavnog i ekonomskom integriteta.


JKP iz Novog Pazara prikuplja odvojeni papir i sprema za reciklažu - Takt Info\nJKP iz Novog Pazara prikuplja odvojeni papir i sprema za reciklažu\nJavno komunalno preduzeće “Gradska čistoća” iz Novog Pazara mesečno prikupi od 200 do 250 kilograma papira iz tamošnjih preduzeća, javnih ustanova, knjigovodstvenih i advokatskih kancelarija, koji se kasnije reciklira.\nDirektor tog preduzeća Armin Mehović kazao je da je u gradu rasporedjeno oko 170 korpi za kancelarijski papir, a da u jednu može da stane oko pola kubika.\n“Mi smo te kutije podelili svima za koje znamo da troše mnogo papira, medjutim, medju njima ima onih koji ga skupljaju, ali i onih koji to ne rade. Ono što mesečno prikupimo je malo za toliki broj kancelarija, ali bar smo napravili neki početni korak, u nadi da će naredne godine biti više i da ćemo pojačavati tu aktivnost”, rekao je Mehović tom radiju.\nOn je pozvao zainteresovane, do kojih nisu došli, a koji troše mnogo papira, da im se jave i da dobiju jednu takvu kutiju.\nMehović je pojasnio da se papir nakon prikupljanja balira, pakuje u kocke i šalje na prodaju firmi sa kojom imaju ugovor, a sredstva koja preduzeće zaradi na taj način, troše se na održavanje samog Sektora reciklaže.\n“Mi stalno ohrabrujemo ljude da se bave reciklažom, jer je to budućnost i žao mi je što Novi Pazar još uvek kasni sa tim. Ove godine smo preko donacije obezbedili 50 plastičnih kontejnera za reciklažu, gde se odvaja karton, PET ambalaža, limenke i staklo, ali mnogi i dalje taj otpad odlažu sa ostalim”, rekao je direktor “Gradske čistoće”.\nOn je dodao da je situacija sa recikliranjem bolja nego što je ranije bila, ali da to još uvek nije onako kako bi u ovom preduzeću voleli da bude.


Auto-škole u Srbiji ipak rade normalno | Direkt.rs\nPočetna Некатегоризовано Auto-škole u Srbiji ipak rade normalno\nAuto-škole u Srbiji ipak rade normalno\nProtesti i pregovori dali rezultate – testovi za instruktore prilagođeni, ali je ostao problem sa cenom obuke\nKrajem prošle auto-škole su „digle veliku prašinu“ zbog testova za instruktore. Organizovani su i protesti širom Srbije, koji su kulminirali velikim beogradskim okupljanjem, koji je paralisao saobraćaj u centru prestonice.\nNakon toga su usledili brojni pregovori s nadležnima u državnim institucijama i pronađeno je rešenje kako bi auto-škole u Srbiji nastavile da rade normalno.\n„To je rezultat dogovora sa Agencijom za bezbednost saobraćaja početkom, sa kojom smo imali sastanke početkom januara na inicijativu ministra policije Nebojše Stefanovića“, rekao je Mladen Rašeta, administrator Privredne komore auto-škola Srbije.\nOn je, za Novosti, rekao da su ispitna pitanja na testovima sada sasvim korektna i odnose se na saobraćajne propise što do tada nije bio slučaj.\nU auto-školama Srbije kažu i da nisu odustali od zahteva da se ukinu ispiti na svakih pet godina za instruktore, predavače i ispitivače prilikom obnavljanja licenci.\n„Izmene i dopune Zakona o bezbednosti saobraćaja još od decembra prošle godine čekaju da dođu na dnevni red Skupštine Srbije“, kaže Rašeta. „Ali da ne bismo čekali dok taj zakon ne bude usvojen, pokrenućemo Inicijativu kod Agencije za bezbednost.“\nRašeta objašnjava da će se ta inicijativa odnositi na izmenu pravilnika o radu auto-škola koji donosi Agencija za bezbednost saobraćaja Srbije.\n„Razgovarali smo, i razgovaramo sa Agencijom. Postoji saglasnost, dobra volja i verujem da ćemo uraditi najbolje što možemo dok se zakon ne izmeni.“\nProblem u vezi sa cenom obuke\nNa pitanje da li je bilo reči i o spornoj odredbi o ceni obuke koja se nalazi u predlogu Izmena i dopuna ZOBS koji je Vlada Srbije usvojila i poslala na usvajanje u Skupštinu, Rašeta kaže da je do sada Vlada određivala, po starom ZOBS-u, najnižu cenu vozačke obuke.\nOvo su najznačajnije izmene ZOBS-a\n„Po novom predlogu trebalo bi da određuje maksimalnu cenu, što bi izazvalo ponovo haos.“ – smatra Rašeta.\nTo bi moglo da dovede do situacije od pre devet godina, odnosno pre usvajanja odluke da se propisuje cena najniže obuke.\n„Sada ponovo može doći do situacija kada se kandidati nisu ni pojavljivali na časovima. Takva situacija je bila u nekim auto-školama pre 2009. godine, kada je donet propis o minimalnoj ceni“, rekla je za MONDO Nataša Toroman i dodala kako će svako da „potrči“ za nižom cenom na uštrb kvaliteta nastave.


Pospanost zaposlenih japanske kompanije košta skoro 140 milijardi dolara godišnje - Nova ekonomija\nPospanost zaposlenih japanske kompani...\nIstraživanja u Japanu su pokazala da pospanost zaposlenih japanske kompanije košta skoro 140 milijardi dolara godišnje.\nJapanski poslodavci i Ministarstvo zdravlja su predložili da zaposleni dobiju najmanje pola sata za spavanje na poslu, a veliki broj kompanija je prihvatio taj predlog.\nGostujući na TV Prva, psihijatar Branislav Filipović rekao je da smo mi mnogo pre Japanaca uveli taj princip, samo što mi spavamo kad nam se spava, a Japanci po komandi gazde.\n"Niko po komandi ne može da zaspi, pa ni mi, pogotovo u terminu koji nam gazda odredi. Sa druge strane, njih su prvo naterali da ne spavaju, a sad odjednom nemojte da ste nenaspavani, spavajte još pola sata na poslu", kaže on.\nFilipović napominje da je odraslom čoveku dovoljno sedam sati sna, ali kvalitetnog sna, koji se dešava onda kada je mozak spreman za spavanje. To se događa onda kada mozak izluči određenu količinu hormona melatonina, što je zapravo stvar navike.\n"Postoje ljudi sove koji noću mogu lepo da rade i kojima je vrhunac melatonina negde krajem noći i ljudi kokoške koji već ležu u devet sati i ustaju ujutru u pet. To je prosto navika", kaže Filipović i dodaje da je najbolje vreme za spavanje između deset i dva ujutru.\nGost TV Prve smatra da popodnevno dremanje od petnaest minuta do pola sata vrlo dobro doprinosi daljem funkcionisanju tokom dana.\n"Srbi uglavnom i dalje rade od devet do tri, a manji broj firmi je uveo radno vreme od devet do pet. Prvo radno vreme je mnogo fiziološkije", kaže Filipović, a razlog za to je manja verovatnost da će nas zahvatiti taj popodnevni zamor, zamor nakon ručka.


Šarović: Krivična prijava zbog Apela grupe javnih ličnosti, Vučić je lažni patiota. (VIDEO)\nBeta 3. septembra 2021. 12:15\nPokret „Ljubav, vera, nada“ podnela je danas tužilaštvu krivičnu prijavu protiv grupe javnih ličnosti jer su, kako je naveo, svojim nedavnim Apelom Evropskoj uniji i Sjedinjenim američkim državama „zapravo zatražili da se spreči jedan redovan, svečan čin – ustoličenje mitropolita crnogorsko-primorskog Joanikija u manastiru Srpske pravoslavne crkve (SPC) na Cetinju“.\nPredsednik Pokreta Nemanja Šarović izjavio je da je time počinjeno krivično delo izazivanje verske i nacionalne netrpeljivosti i mržnje, jer ustavi i Srbije i Crne Gore garantuju slobodnu verskom izražavanja, navodeći da su medju potpisnicima Latinka Perović, Sonja Biserko, Nikola Samardžić.\n„Ja niti ih mrzim niti me ovi nazovi intelektualci zanimaju, ali ne mogu da ćutim da neko na ovako prizeman, brutalan način lažima napada SPC i srpski narod“, rekao je Šarović, napominjući da se u apelu iznose formulacije kao što je „mračni ciljevi velikosrpske politike koja je rezultirala genocidom, etničkim čišćenjem i najtežim ratnim zločinima u Evropi nakon Drugog svetskog rata“.\nKako je još rekao Šarović, crnogorski predsednik Milo Djukanović je dao sebi za pravo da odredjuje gde treba da se ustoliči mitropolit Joanikije iako se mitropoliti SPC vekovima ustoličuju na Cetinju, kao i da je „tako nešto nezamislivo u civilizovanom svetu“.\n„Zamislite da neko u Srbiji kaže da u Bajrakli džamiji ne može da se služi verski obred, ceo svet bi skočio protiv tog divljaštva, jer predstavlja kršenje osnovnih ljudski i verskih prava. Na žalost mi smo izgleda toliko navikli na satanizaciju srpskog naroda da tako nešto prolazi nezapaženo“, rekao je Šarović.\nNavodeći da podneta krivična prijava predstavlja i proveru da li tužilaštvo postupa u skladu sa zakonom, on je istakao da je predsednik države Aleksandar Vučić „lažni pariota“.\n„Vučić je ideološki, politički blizanac Djukanovića. Što god da uradi Djukanović, koji je najavio da će biti na čelu protesta na Cetinju, a organizuje se protivno Ustavu i zakonu, nikada nećete čuti jednu jedinu reč kritike od Vučića. Zato što je Djukanović učestvovao u njegovom dolaženju na vlast, finansirao ga i za Vučića je veoma nezgodan svedok“, rekao je Šarović.


[terapija.net] najawa - ATHEIST RAP @ Tvornica kulture, Zg, 29/10/2016\nhome > najawa > ATHEIST RAP @ Tvornica kulture, Zg, 29/10/2016\nATHEIST RAP @ Tvornica kulture, Zg, 29/10/2016\nAtzke, dr Pop, Leki, Radule i Zoki promovirat će svoj novi album "Überlauf" koje je u digitalnom formatu i na CD-u objavila beogradska Lampshade media, a na vinilu zagrebački PDV Records, što je ujedno i prvo službeno izdanje benda na LP-u.\nGrupa je prošli tjedan predstavila novi singl i videospot "Odoh ja u cvrčke" kojeg će, zajedno s ostalim pjesmama s albuma i najvećim hitovima iz 27 godina duge karijere.\nPrije zagrebačkog koncerta Atheisti će odraditi turneju po zapadnoj Europi gdje će odsvirati 12 koncerata tijekom 16 dana. Turneja počinje nastupom u Beču 30. rujna, zatim slijede nastupi u 10 njemačkih gradova, a završava nastupom u Pragu 15. listopada. Prošle godine su AR imali vrlo uspješnu turneju po Njemačkoj, gdje se pokazalo da jezična barijera nije problem i da publika pozitivno reagira na energiju koju bend emitira, tako da je uslijedio novi poziv, za ovog puta nešto duži i obimniji tour.\n[nagradna igra] Rezultati: ATHEIST RAP @ Tvornica kulture, Zg, 29/10/2016


Vaterpolisti Radničkog gostuju Banjici - Ritam Grada - vesti Kragujevac\nPočetna Sport Vaterpolisti Radničkog gostuju Banjici\nVaterpolisti Radničkog gostuju Banjici\nPosle tri nedelje pauze, vaterpolisti Radničkog večeras, od 20 časova, nastavljaju nastup na domaćoj sceni, utakmicom sa ekipom Banjice, na istoimenom beogradskom bazenu, u meču 16. kola Prve A lige.\nPauzu u Prvenstvu Kragujevčani su iskoristili da se još bolje uigraju za dva izuzetno važna meča koji ih očekuju – gostovanje italijanskoj Florenciji u prvom meču finala Kupa Evrope, 20. marta, i utakmicu sa Crvenom zvezdom, četiri dana kasnije, koja će odlučiti ko će sa prve pozicije u plej-of domaćeg šampionata.\nTim povodom, izabranici Dejana Udovičića, tokom prethodna dva dana, igrali su sparing mečeve i sa četvrtfinalistom Lige šampiona, ekipom Segeda, u istoimenom gradu na jugu Mađarske.\nU prvom susretu Radničkog i Banjice Kragujevčani su slavili ubedljivu pobedu – 22:4, pa nema sumnje da će im i ovaj meč sa ovom mladom ekipom, koja je praktično drugi tim Partizana, poslužiti kao trening za pomenute duele.\nPrethodni članakStigla oprema za najmlađe Veprove\nSledeći članakOd 16. marta „Kruds 3D“ pretpremijerno samo u Kragujevcu


Utorak, 4. 5. 2004.\nKod SC "25. maj" postavljene konstrukcije za nove ugostiteljske objekte\nSplavovi bez dozvole?\nBurad i metalne podloge za splavove osvanuli su nedavno na Dunavu, pored sportskog centra "25. maj", i to na mestu gde ne postoji nijedan ugostiteljski objekat na vodi. Da ne bi bilo zabune, vlasnik "nepostojećeg splava" je zalepio i obaveštenje da ima dozvolu od kapetanije "Beograd" za zauzeće ove vodene površine, a na obaveštenju piše da je dozvola dobijena 10. oktobra, dakle pre šest meseci, a splav još uvek nije postavljen.\nZa dobijanje dozvole za postavljanje plovećeg postrojenja na reci potrebno da vlasnik ima rešenje o registrovanoj radnoj delatnosti i već sagrađen objekat. Zatim se sa JKP "Zelenilo Beograd" sklapa ugovor o zakupu dela obale, preduzeće "Plov-put" ocenjuje da li objekat ometa plovidbu, a vodoprivredna ustanova VCP "Sava- Dunav"odlučuje da li objekat zagađuje reku. Na kraju, Kapetanija pristaništa "Beograd" ocenjuje bezbednost i daje konačnu procenu da li objekat može da se postavi. Saglasnost Kapetanije ne znači da objekat može biti i stvarno postavljen, već inspektor bezbednosti obavlja stalni nadzor splavova.\nUrbanistički zavod trebalo da uradi generalni urbanistički plan regulacije priobalja po kome bi se tačno odredila mesta na kome se mogu postaviti objekti, kao i broj splavova kako ne bi došlo do oštećenja obale. U Odseku za vodni saobraćaj Ministarstva za kapitalne investicije kažu da Regulacioni plan priobalja Beograda do današnjeg dana nije urađen, iako predstavlja osnovu za rešavanje svih problema na obalama i rekama Beograda.\n- Kod SC "25. maj" 10 osoba je dobilo dozvolu za postavljanje plovnih objekata, a da nema registrovanu delatnost i sagrađen objekat. Kapetanija je podnela zahtev Ministrastvu za kapitalne investicije da ispita deset lokacija na kojima je dozvoljeno postavljenje ovih objekata. Ministarstvo je formiralo komisiju, koja će ispitati ove slučajeve i odlučiti da li će splavovi moći da se postave. Svi ovi objekti su dobili dozvole u periodu od 1. juna do 18. decembra prošle godine- objašnjava Stojan Stošić, šef Kapetanije pristaništa "Beograd".\nŽeljko Majer, pomoćnik ministra za kapitalne investicije, odsek za vodni saobraćaj, kaže da komisiju od šest članova čini pravna i tehnička ekipa, a neki članovi su iz Novog Sada, Smedereva i Velikog Gradišta. Komisija će završiti rad za desetak dana i tada će biti poznato na koji način su dobijene dozvole.\nU JKP"Zelenilo Beograd" sektoru priobalja, saznali smo da je pri dobijanju ovih 10 dozvola preskočeno "Zelenilo". Kapetanija je dala dozvolu bez konsultovanja nadležnih ustanova i tako "Zelenilo Beograd" stavilo pred svršen čin.\nVlasnici splavova i drugih plovećih postrojenja trebalo bi da plaćaju komunalnu taksu i zakup obale, ali veoma mali broj vlasnika plaća ove obaveze.\nOd 16. maja sa markicom u sve autobuse\nGradska vlada potpisaće sporazum sa Evropskom bankom za obnovu\nGrad nastavlja uvođenje daljinskog grejanja


Havijer Tebas - Blic Sport\nPrethodnih dana Mančester siti i Pari Sen Žermen su optuženi za kršenje finansijskog fer-pleja, posle čega je izvršen pritisak na Evropsku kuću fudbala (UEFA) da reaguje i izbaci pomenute klubove iz Evrope. Istog mišljenja je i prvi čovek Primere Havijer Tebas, koji je istakao da se zakoni moraju poštovati i da bi eliminacija "građana" i "svetaca" bila opomena ostalim klubovima.\nNE STIŠAVA SE BURA Real Madrid tužio i Predraga Mijatovića zbog Modrića\nLuka Modrić je doneo mnogo radosti Real Madridu poslednjih sezona, ali su nakon uspeha usledile glavobolje. Hrvat je nezadovoljan svojim statusom, a legendarni fudbaler Predrag Mijatović je pokušao da mu pomogne da promeni sredinu.\nINTER NA TUŽBU REALA ODGOVORIO - TUŽBOM Predsednik Primere će se naći na sudu zbog NEPRIMERENIH izjava\nReal Madrid je objavio da je tužio Inter zbog načina na koji su pokušali da privole Luku Modrića da promeni sredinu. Nije dugo trebalo da odreaguje i italijanski klub i to tužbom protiv predsednika Primere Havijera Tebasa.\nMoguće odlaganje utakmica u španskoj ligi zbog vrućine\nUtakmice prve španske fudbalske lige mogle bi da budu odložene ovog vikenda zbog velike vrućine.\nPrimera: Sumnjiv meč Rajo Valjekana i Real Sosijedada\nPredsednik španske fudbalske lige Havijer Tebas rekao je da je liga pokrenula istragu zbog sumnje da je prošlonedeljni meč između Rajo Valjekana i Real Sosijedada namešten.\nPredsednik Primere strahuje: Španska liga nezamisliva bez katalonskih klubova\nPredsednik španske fudbalske lige Havijer Tebas rekao je da ne može da zamisli Primeru bez katalonskih klubova.\nUEFA traži da Španci prihvate termin Mundijala u Kataru\nEvropska fudbalska unija zatražila je od španske lige da prekine sa osporavanjem odluke da se Svetsko prvenstvo 2022. godine u Kataru igra u novembru i decembru.\nRonaldu preti kazna zbog proslave gola: Previše provokativno\nNajbolji fudbaler sveta Kristijano Ronaldo mogao bi da bude kažnjen zbog proslave gola na utakmici između Barselone i Reala na Nou Kampu.\nŠpanci odlučni: Izbacivanje iz lige za saradnju sa ekstremnim navijačima\nPredsednik španske fudbalske lige (LFP) Havijer Tebas najavio je iskorenjivanje ekstremnih navijačkih grupa, tako što planira da kazni klubove koji sa njima sarađuju izbacivanjem iz lige, ili oduzimanjem bodova.\nŠpanska liga se protivi ukidanju prava treće strane\nŠpanska fudbalska liga (LFP) založila se protiv ukidanja prava vlasništva treće strane nad delom ugovora igrača.\nPredsednik Primere otkriva: Minimum osam mečeva će biti namešteno\nPredsednik španske fudbalske lige Havijer Tebas rekao je da će minimum osam utakmica Primere i Segunde ove sezone biti namešteno.\nČudesno priznanje potpredsednika Primere: Utakmice u Španiji se nameštaju!\nPotpredsednik Primere Havijer Tebas iznenadio je javnost i priznao da se utakmice u španskom prvenstvu nameštaju.


Otvoren je konkurs za novinare iz zemalja Zapadnog Balkana i Turske za dodelu godišnje nagrade EU za istraživačko novinarstvo.\nZa nagradu mogu biti nominovane priče koje su objavljene ili emitovane od 1. januara 2018. do 31. decembra 2018. godine, a koje se bave slobodom izražavanja, vladavinom prava, transparentnošću, zloupotrebama moći, osnovnim ljudskim pravima, korupcijom i organizovanim kriminalom.\nNagradni fond za Srbiju u 2019. (za dostignuća iz 2018.) iznosi 10.000 evra.\nPrva nagrada iznosi 5.000 evra, druga 3.000 evra i treća 2.000 evra.\nOvim se nastavlja realizacija projekta regionalnih nagrada EU za istraživačko novinarstvo u zemljama Zapadnog Balkana i Turskoj. Dodela EU nagrade deo je tekućeg projekta „Podizanje kvaliteta vesti i nezavisnog novinarstva u zemljama Zapadnog Balkana i Turskoj“.\nRok za dostavljanje predloga je 17. jul 2019.\nNa sledećim linkovima preuzmite formular prijave i uputstvo za prijavljivanje.\nDodeljene novinarske nagrade EU\nEvropska unija Istraživačko novinarstvo Nagrada EU za istraživačko novinarstvo\n← NUNS i NDNV: Smena Gajovića je stalni zahtev novinarskih udruženja\nZa lečenje Radmile Čolić potrebno još sredstava →


Plan upravljanja vodama za vodno područje rijeke Save u Federaciji BiH (2022 -2027.)\nPrema Radnom planu za pripremu i usvajanje Plana upravljanja vodama, krajem ove godine planiran je završetak izrade Nacrta Plana upravljanja vodama za vodno područje rijeke Save u Federaciji BiH za period 2022-2027. Od januara 2021. uslijediće šestomjesečna javna rasprava/konsultiranje javnosti o ovom dokumentu.\nAgencija za vodno područje rijeke Save započela je i aktivnosti na izradi Strateške procjene uticaja na okoliš Plana upravljanja vodama. Provodi se na temelju rezultata utvrđenih strateškom studijom, kojom se određuju, opisuju i procjenjuju očekivani učinci na okoliš, uzimajući u obzir ciljeve i obuhvat Plana upravljanja vodama za vodno područje rijeke Save, a sve prema Zakonu o zaštiti okoliša Federacije BiH. Nacrt Strateške procjene uticaja na okoliš Plana upravljanja vodama biće prezentiran javnosti u aprilu 2021. godine.\nPrijedlozi ova dva značajna dokumenta će krajem 2021. godine biti upućeni nadležnim institucijama na donošenje/usvajanje.\nPozivamo zainteresirane subjekte da učestvuju u izradi i javnoj raspravi o nacrtu Plana upravljanja vodama za vodno područje rijeke Save u Federaciji BiH (2022 - 2027.) kao i studiji Strateške procjene uticaja na okoliš nacrta Plana upravljanja vodama za vodno područje rijeke Save (2022 - 2027.).


Evo kako da znate da li je u pitanju sastanak ili se samo družite? – Nadlanu.com\nEvo kako da znate da li je u pitanju sastanak ili se samo družite?\nObjavljeno 18. feb 2014. / 14:31:17\nDa li se samo družite ili ste zapravo na pravom sastanku? Nije uvek lako znati da li ste sa nekim izašli na pravi romantični sastanak ili se samo družite.\nIstraživanje koje je posmatralo 2.647 samaca starosti od 18 do 59 godina pokušalo je da ilustruje zbunjenost današnjih generacija kada su izlasci u pitanju.\nDa li je u pitanju sastanak ili se samo družite?\nSara Svendsen (25) upitala je sebe ovo pitanje kada je izlazila sa dva muškarca – i ona kaže da je pogrešno procenila obe situacije, kao i njeni prijatelji.\n„Sastanak je kada vas neko lično pozove da izađete – a to se ponekada može pomešati kada sami provodite vreme sa nekim u zavisnosti od načina na koji to spomenu“, tvrdi ona.\nSvendsenova, marketing menadžerka, je samo jedna od mnogih samaca koji pokušavaju da pronađu svoj put do partnera uz manje pravila. Udvaranje je danas postalo znatno ležernije, sa porukama, druženjem i povremenim seksom za jednu noć. Mnoge novije generacije zabavljanje vide kao preveliku obavezu – i u emotivnom i u fizičkom smislu.\nOvo istraživanje je pokazalo visok nivo dvosmislenosti – 69 odsto ispitanih bilo je donekle zbunjeno u vezi sa tim da li je izalazak sa osobom koja im se sviđa romantičan ili je u pitanju samo druženje iako se čak 80 odsto ispitanih slaže da „sastanak“ podrazumeva planiranu noć sa samo jednom osobom“. Međutim, 24 odsto osoba veruje da sastanak može da bude i „planirano veče sa grupom prijatelja“.\nPsihijatar iz Njujorka Rejčel Sasmen kaže da uprkos tome što je romantičan sastanak planiran događaj između dve osobe mnoge osobe i dalje ostaju zbunjene.\n„Planiran izalzak sa prijateljima ili poruka da je neko u nekm baru i želi da se vidi sa vama – to se sve sada smatra sastankom ili nekim romantičnim pozivom“, tvrdi ona.\nKada vas neko pozove da izađete, to se smatra sastankom, ali i dalje ima neizvesnosti, smatra Emili Zarou (25) iz Los Anđelesa.\n„Mnogi od nas se zabavljaju sa svojim prijateljima, a to ponekada može biti zbunjujuće. Svaki put kada prijateljstvo preraste u nešto više, to ne možete posle da palite po potrebi. Stvari nisu toliko jednostavne. U pitanju je prijatelj sa potencijalom“, tvrdi ona.\nKada je u pitanju prvi sastanak, istraživanje je otkrilo da 69 odsto muškaraca veruje da oni treba da plate, dok se 55 odsto žena slaže sa ovom konstatacijom. Sa druge strane, 23 odsto ispitanih smatra da plaćanje zavisi od toga ko je inicirao sastanak a 18 odsto satra da bi račun trebalo jednako podeliti.\ndejtmuško - ženski odnosiprijateljstvosastanak\nPogledajte: Preko pune duple linije, policajci rade polukružno


Zbog Odluke o zaduženju po Projektu „Luka Brčko“ nije održana 26. redovna sjednica Vlade\n20.9.2017. Dvadeset šesta redovna sjednica Vlade Brčko distrikta BiH, koja je bila zakazana za danas, prekinuta je kod utvrđivanja dnevnog reda. Kao sporna tačka našla se Odluka o zaduženju Brčko distrikta BiH po Projektu „Luka Brčko“ na osnovu kredita Evropske banke za obnovu i razvoj.\nGradonačelnik Brčko distrikta BiH Siniša Milić rekao je u obraćanju novinarima da je Vijeće ministara BiH i zvanično obavijestilo javnost i institucije vlasti na svim nivoima da je potpisan sporazum kojim su odblokirana grantovska sredstva po pitanju četiri kredita koja je dobila BiH, u iznosu od 46 miliona eura, gdje spada i spomenuti projekat u vezi s „Lukom Brčko“.\nOn je dodao da postoji potreba da Distrikt privede kraju ovu aktivnost da bi sredstva postala operativna te da je evropski komesar u svom pismu ranije upozorio Vijeće ministara BiH i druge nivoe vlasti da će spomenuta sredstva, ukoliko se sva sporna pitanja ne riješe, biti preusmjerena.\n„Ovakvim insistiranjem bošnjačkih članova Vlade da se o ovoj odluci uopće ne raspravlja, s obzirom da smo imali upozorenje da će napustiti sjednicu ukoliko se na dnevnom redu nađe ova tačka, bojim se da je cjelokupni aranžman doveden u pitanje. Insistirao sam da se u samom zapisniku sa sjednice Vlade kod utvrđivanja dnevnog reda nađu detaljne informacije o tome ko je tražio da se ova tačka ne nađe na dnevnom redu, radi jasne odgovornosti vezane za eventualni gubitak sredstava“, istakao je gradonačelnik Milić.\nOn je konstatovao i neprincipijelan rad onih koji rukovode skupštinskom većinom, s obzirom da su neposlovničkim zakazivanjem, odnosno nezakazivanjem sjednica skupštinske većine, ugrozili i eventualni dogovor oko tačaka dnevnog reda za sjednicu Vlade. Dodao je da je Vlada danas trebalo da odlučuje o izdvajanju sredstava za banjsko-klimatsko liječenje penzionerima i drugim brojnim životnim pitanja koja ne trpe odlaganje.\n„Bojim se da se na ovaj način možda namjerno ili u neznanju blokira i rad Vlade ali i odbijaju važne aktivnosti na prostoru distrikta Brčko. Još jednom pozivam one koji su odgovorni za funkcionisanje skupštinske većine da po utvrđenom poslovniku pod hitno zakažu sjednice skupštinske većine, na kojima bi se raspravilo o ovim i drugim pitanjima“, rekao je Milić.\nGradonačelnik je podsjetio da je država BiH potpisala ugovor s Evropskom bankom za obnovu i razvoj, da je obavljena kompletna procedura koja uključuje ratifikaciju ugovora o zaduženju za brčansku Luku pred nadležnim institucijama BiH, da su dodijeljena grantovska sredstva Bosni i Hercegovini na nedavnom ministarskom sastanku u Trstu te da je praktično, po mišljenju mnogih, ova procedura na neki način i okončana.\n„Nejasno je da li smo mi već ušli u zaduženje i da li ćemo neusvajanjem ove odluke rizikovati da ta sredstva odu na drugu stranu ili možda biti primorani da plaćamo penale zbog povučenih sredstava. O razlozima za to morate pitati one koji blokiraju i samo stavljanje na dnevni red ove tačke i ne dozvoljavaju ni meni ali i ostalim članovima Vlade da dođemo u priliku da glasamo i da se u skladu s Poslovnikom o radu Vlade izjasnimo, što bi jedino bilo poslovnički ispravno. Suočeni smo s nekom vrstom ucjene da se sjednica Vlade neće održati ukoliko se ta tačka nađe na dnevnom redu“, rekao je Milić u obraćanju medijima.\n„Za to vrijeme, istakao je gradonačelnik, informisan sam od strane direktora JP Luka Brčko da je posljednje nevrijeme proizvelo havariju na način da je onesposobljena jedina aktivna dizalica.“ On je dodao da je, prema informacijama, Luka praktično van pogona dok se taj kvar ne sanira, odnosno ne može obavljati svoju djelatnost u onoj mjeri u kojoj bi to činila da ima osposobljenu mehanizaciju.\n„S obzirom na sve okolnosti bojim se da je ovo neodgovarajući odnos prema ovom javnom preduzeću koje je od strateškog interesa i za BiH budući da u Upravnom odboru javnog preduzeća sjedi i predstavnik Vijeća ministra BiH i da je tokom arbitražnog procesa Luka Brčko bila jedan od ključnih argumenata u samom arbitražnom procesu za donošenje ovakvog arbitražnog rješenja. Sve su to apsurdi koji ukazuju na nelogičnost i neodrživost ovakve situacije“, zaključio je Milić.


Revolucionarna platforma programera iz Srbije - logovanje uz samo jedan klik\nRevolucionarna platforma programera iz Srbije – logovanje uz samo jedan klik\nBiznis Autor:Marija Komazec21. dec. 202017:11 > 17:16\nProgrameri iz Srbije osmisli su mogućnost logovanja uz samo jedan klik u bilo koju mobilnu aplikaciju. Za sledeću godinu najavljuju revoluciju na tržištu, a u pitanju je platforma Ipification (Ajpifikacija).\n„Postoji zabluda da će nas SMS kodovi i lozinke zaštititi od moguće zloupotrebe podataka. Ovu tvrdnju dokazuju i brojna udruženja i tehnološki džinovi poput Microsofta, Apple i Google-a koji upozoravaju svoje korisnike da prestanu da koriste SMS kodove zbog mogućnosti hakovanja. Zato je Ipification rešenje koje je jedinstveno na tržištu jer rešava sve navedene problem i danas je dostupan na 11 tržišta, kroz 24 mobilna operatera, sa više od 350 miliona korisnika“, rekao je za Infobiz direktor platforme Ajpifikacija Stefan Kostić.\nOva tehnologija zaštićena je patentima u Sjedinjenim Američkim Državama, Ujedinjenom Kraljevstvu i Hongkongu.\nProgrameri iz Srbije nagrađeni su brojnim svetskim, regionalnim i lokalnim nagradama, a kao najznačajnije priznanje izdvajaju nedavnu pobedu na Elevator Lab takmičenju, jer dolazi iz Srbije. „Zemlje iz koje dolazi najveći deo vodećeg tima i idejnih tvoraca.“, rekao je Kostić.\nTim se sastoji od 50 mladih programera, koji su u kancelarijama od Sjedinjenih Američkih Država do Kine.\npre 17 min 50


Novo ruho za trotoar i Ulicu 9. januara - Akta.ba\nPreduzeće "Hidrokop" izgradilo je dio trotoara, dužine 350 metara, od mosta preko rijeke Vrbas prema Olimpijskom bazenu.\n04.07.2018. 11:58 Izvor: / Nezavisne novine\nPutovanje do Olimpijskog bazena za sve pješake od sada će biti znatno lakše jer je juče završena izgradnja trotoara u naselju Novi Borile. Pored završetka ovog projekta, završeno je i asfaltiranje Ulice 9. januara u Priječanima, jednom od najbrže rastućih gradskih naselja.\nPreduzeće "Hidrokop" izgradilo je dio trotoara, dužine 350 metara, od mosta preko rijeke Vrbas prema Olimpijskom bazenu, a za radove je iz gradskog budžeta izdvojeno 75.000 KM.\nSlaviša Sandić, načelnik Odjeljenja za saobraćaj i puteve, ističe daje zbog novih stambenih objekata značajno povećan broj pješaka u naselju Novi Borile, koji su do sada morali da se kreću saobraćajnicom, koja je proširena. Dodaje daje najveći saobraćajni problem u ovom naselju i dalje dio puta neposredno prije bazena gdje preko saobraćajnice prelazi željeznička pruga.\n"Ovo je veliki problem, koji ćemo probati riješiti u saradnji sa Željeznicama RS. Zbog nedovoljne visine ovom trasom nije moguće organizovati ni javni prevoz", istakao je Sandić.\nIstovremeno, Ulica 9. januar u Priječanima juče je dobila novo ruho, dok je još u toku izgradnja centralne saobraćajnice za Priječane u vrijednosti od 750.000 KM. U Odjeljenju za saobraćaj i puteve kažu da su radovi u ovoj ulici počeli prije nekoliko dana i već su završeni.\n"Asfaltirano je oko 350 metara, za šta je izdvojeno oko 30.000 KM", ističu u nadležnom odjeljenju. U toku je i hitna sanacija puteva na području grada u vrijednosti od 250.000 KM, za čije je izvođenje izabrana firma "Gađenje Đurić".\nSandić je kazao da preduzeće "Građenje Đurić" trenutno radi hitne intervencije na području grada, ali da to nije dovoljno velik ugovor koji bi mogao sve obuhvatiti.


Protest socijalista zbog lažnih potpisa\nIzvor: Mondo - Specijali - Četvrtak 03.05.2012 - 15:57\nOko 50 pripadnika Pokreta socijalista u Čačku protestovalo je danas ispred Osnovnog suda jer nisu razmatrane krivične prijave protiv Demokratske stranke. Socijalisti su nezadovoljni što još ništa nije preduzeto u sudu povodom krivične prijave protiv Demokratske stranke za koju tvrde da je falsifikovala potpise podrške kojima se njihova lista kvalifikovala za lokalne izbore. Predsednik...\nI DSS okončao kampanju\nIzvor: OK RADIO - Specijali - Četvrtak 03.05.2012 - 13:34\nPazite šta birate, poslednja je poruka vranjskog DSS-a pred izbore. Vranjski DSS održao je završnu izbornu konvenciju na „Trgu Staniše Stošića“ ispred Narodnog muzeja. Dejan Stanojević, predsednik Gradskog odbora stranke, kaže da DSS-ovci predizbornu kampanju simbolično završavaju na Trgu koji je kako kaže urađen od 2004.do 2008. godine, kada je ova stranka bila...\nURS završio kampanju\nIzvor: OK RADIO - Specijali - Četvrtak 03.05.2012 - 12:50\nVranjski URS saopštio da je u kampanji razgovarao sa najmanje 10.000 građana. URS je u četvrtak održao završnu konferenciju u predizbornoj kampanji, na kojoj su podsetili građane Vranja šta su sve uradili u prethodnom periodu i za šta će se dalje zalagati. Prema rečim Uroša Trajkovića, kandidat za gradonačelnika ove stranke, u prethodnom...\n« Previous 1 ... 130 131 132 ... 135 Next »


Državni sekretar u Ministarstvu odbrane Nenad Nerić učestvovao je na proširenom sastanku ministara odbrane Centralnoevropske odbrambene saradnje u Frauenkirhenu, na poziv Saveznog ministarstva za odbranu i sport Republike Austrije.\nNerić je tokom sastanka ukazao na sve aktivnosti koje Republika Srbija sprovodi u pogledu rešavanja problema migrantske krize, budući da je zajednički stav o rešavanju tog pitanja na prostoru Evrope i bio cilj konsultacija ministara odbrane iz zemalja Centralnoevropske odbrambene inicijative.\nDržavni sekretar je istakao da sastanak ukazuje na činjenicu da migrantska kriza zahteva odlučno i odgovorno delovanje svih relevantnih aktera na međunarodnom, regionalnom i lokalnom nivou na utvrđivanju kratkoročnih i dugoročnih rešenja na otklanjanju uzroka i ublažavanju posledica masovnih migracija. Iako samo država kandidat za članstvo u Evropskoj uniji, Srbija želi da deluje kao odgovoran član međunarodne zajednice i pruži adekvatan odgovor na aktuelnu krizu preuzimajući svoj deo tereta.\nPored bezbednosnog rizika, migrantska kriza predstavlja i značajno finansijsko opterećenje za sve države na ovoj ruti. Bez obzira na smanjenje broja migranata u odnosu na prošlu godinu, Zapadnobalkanska ruta je veoma aktivna i Srbija, kao i druge države na ovoj ruti, ne može sama da se nosi sa posledicama krize, te je potrebna veća pomoć iz dostupnih fondova EU za rešavanje tog problema. Takođe, učesnici su upoznati sa naporima koje Srbija ulaže na sprovođenju pojačane kontrole granica i sprečavanju kriminalnih aktivnosti krijumčara i trgovaca ljudima koji nastoje da profitiraju na nesreći tih ljudi.\nNerić je naglasio da inicijativa Republike Austrije da se o temi migracija razgovara i sa državama Zapadnog Balkana postavlja nove standarde kada je u pitanju rešavanje tog pitanja. Samo uključenjem u diskusiju svih zemalja koje se nalaze na migrantskoj ruti, moguće je pronaći rešenje koje će voditi ka efikasnom upravljanju tom krizom, ali i obezbeđenju poštovanja osnovnih prava i ljudskog dostojanstva svih migranata. Takođe, izražena je nada da će dogovori sa sastanka doprineti postizanju jedinstvenog odgovora Evropske unije na to delikatno pitanje.\nNa marginama sastanka državni sekretar je imao bilateralni susret sa saveznim ministrom odbrane i sporta Republike Austrije Hansom Peterom Doskocilom. Tom prilikom, sagovornici su se saglasili da je saradnja u oblasti odbrane dve zemlje raznovrsna i sadržajna, prati sveukupne odnose dve države, uz prostor za dodatno unapređenje. U narednom periodu postoje značajne mogućnosti za razmenu iskustva i eventualno zajedničko učešće u multinacionalnim operacijama, kao i prenos iskustva u bezbednosnim i odbrambenim aspektima priključenja Evropskoj uniji, saradnju u okviru Evropske odbrambene agencije i borbenim grupama Evropske unije.\nTokom posete Austriji, državni sekretar Nerić je položio venac na spomen-obeležje nastradalim Srbima u Prvom svetskom ratu, koje se nalazi u Frauenkirhenu.


O veštačkoj inteligenciji u KST-u – CPN\nO veštačkoj inteligenciji u KST-u\nU utorak, 29. oktobra, Centar za promociju nauke organizovao je još jedan Naučni kafe. Ovoga puta domaćin nam je bio Klub studenata tehnike u zgradi tehničkih fakulteta, a razgovarali smo o veštačkoj inteligenciji – jednoj sveprisutnoj temi što u medijima, što u svakodnevnici.\nNarativ koji se razvio oko ovog pitanja je u velikoj meri senzacionalistički, bez dubljeg razumevanja tematike. Kroz razgovor želeli smo da napravimo pre svega činjenicama potkrepljen opšti pregled i da se pozabavimo osnovama ove vrlo široke teme.\nDakle, o čemu govorimo kada govorimo o veštačkoj inteligenciji? Gosti kafea bili su dr Miloš Jovanović, docent, sa FON, dr Boris Delibašić, redovni prof, sa FON-a, dr Dražen Drašković sa ETF-a, i Bojana Višekruna sa Filozofskog fakulteta i kabineta Predsednice vlade Republike Srbije. Tribinu je moderirao Petar Laušević, savetnik u Sektoru za međunarodnu saradnju Centra za promociju nauke. Učesnici su se potrudili da daju pogled na veštačku inteligenciju iz više aspekata, od tehničkih do etičkih.\nAktivna publika , koja je napunila KST, postavljala je vrlo konkretna pitanja vezana za ne samo domet veštačke inteligencije i vremenske okvire u kojima učesnici očekuju ključna dostignuća, već i o obrazovnom sistemu koji treba da prati tehnološki razvoj. Govornici su dali konkretne primere iz njihovog rada u oblasti pre svega mašinskog učenja i obrade podataka, koje su dve najveće teme za čitavu oblast veštačke inteligencije. Jedan od zaključaka, takođe, bio je da je strah od gubitaka radnih mesta usled napretka veštačke inteligencije neopravdan i da istraživanja pokazuju da je trend zapravo suprotan, te da u oblastima veštačke inteligencije broj radnih mesta raste.


Ministar Vulin otkrio ko VREĐA predsednika Vučića sa Partizanove tribine! (UZNEMIRUJUĆE FOTOGRAFIJE) - Svetionik.com\n3782 Ministar Vulin otkrio ko VREĐA predsednika Vučića sa Partizanove tribine! (UZNEMIRUJUĆE FOTOGRAFIJE)\nU emisiji “Hit tvit” večeras su prikazane uznemirujuće i do sada neviđene fotografije zločina i nasilja kriminalne grupe Veljka Belivuka zvanog Velja Nevolja. Minista unutrašnjih poslova Aleksandar Vulin istakao je da postoje “navijači” koji i dalje podržavaju Belivuka i vređaju predsednika Srbije Aleksandra Vučića sa tribine. (UZNEMIRUJUĆE FOTOGRAFIJE) Ovo su stravične slike žrtava klana Belivuk Članak Ministar Vulin otkrio ko VREĐA predsednika Vučića sa Partizanove tribine! (UZNEMIRUJUĆE FOTOGRAFIJE) se pojavljuje prvo na Objektiv.